Τσίπρας: Η συμφωνία για το χρέος φέρνει την ανάκαμψη - Μητσοτάκης: Φύγετε, κάντε αυτό που είχατε πει!\nΣυζήτηση στη Βουλή: Οικονομία, θεσμική εκτροπή, Noor-1, τρομοκρατία...\nΣε σκληρή πολιτική σύγκρουση εφ όλης της ύλης – ενδεχομένως η σφοδρότερη κοινοβουλευτική μάχη των κ.κ. Αλέξη Τσίρα και Κυριάκου Μητσοτάκη – εξελίχθηκε η προ ημερησίας συζήτηση για την οικονομία και τα αποτελέσματα του τελευταίου Eurogroup.\nΗ κόντρα των δύο πολιτικών αρχηγών ξεκίνησε από την οικονομία αλλά επεκτάθηκε στην υπόθεση του Noor 1 και την εμπλοκή του κ. Πάνου Καμμένου και την θεσμική παρακμή με τις δηλώσεις του κ. Παύλου Πολάκη και τις παρεμβάσεις στο έργο της Δικαιοσύνης. Βαρύτατους χαρακτηρισμούς αντάλλαξαν και στα ζητήματα ασφάλειας με αφορμή της κατάσταση που επικρατεί στα Εξάρχεια και στο Μενίδι αλλά και σε ζητήματα τρομοκρατίας.\nΟ κ. Αλέξης Τσίπρας με σχεδόν οριακό τρόπο χαρακτήρισε τον αρχηγό της αξιωματικής αντιπολίτευσης «μπακαλόγατο» επιχειρώντας με τον τρόπο αυτό να αποκρούσει την σφοδρή κριτική του κ. Μητσοτάκη αναφορικά με την ασφαλιστική και φορολογική λαίλαπα που έχει επιβληθεί στους έλληνες πολίτες. Παράλληλα, ο πρωθυπουργός αποκάλεσε τον κ. Μητσοτάκη «τρολ» ενώ παραδίδοντας μαθήματα πολιτικού σαβουάρ βιβ τον κάλεσε να αντιληφθεί ότι είναι αρχηγός της αξιωματικής αντιπολίτευσης.\nΑπό την πλευρά του ο κ. Μητσοτάκης κατηγόρησε τον πρωθυπουργό για συνειδητά ψεύδη και υποστήριξε ότι ο κ. Τσίπρας κοροϊδεύει τους πολίτες παρουσιάζοντας ως success story την δέσμευση υψηλών πλεονασμάτων εως το 2060.\nΟ κ. Τσίπρας έσπευσε να καλύψει πλήρως και τον κ. Πάνο Καμμένο αναφορικά με την εμπλοκή του στην υπόθεση του Noor 1. Ο πρωθυπουργός υιοθέτησε την επιχειρηματολογία του υπουργου Εθνικής Αμυνας, σύμφωνα με την οποία επι 21 λεπτά επιχειρούσε να πείσει τον ισοβίτη για εμπορία ναρκωτικών να καταθέσει όσα γνωρίζει στην Δικαιοσύνη ενώ εμφανίστηκε αντίθετος με την προοπτική συγκρότησης εξεταστικής ή προανακριτικής επιτροπής για την έρευνα της όζουσας υπόθεσης.\nΕπιπροσθέτως, τόσο ο κ. Τσίπρας όσο και ο αναπληρωτής υπουργός Υγείας Παύλος Πολάκης εμφανίστηκαν με «κοινή γραμμή» απέναντι στην πολιτική θύελλα που έχουν προκαλέσει οι παρεμβάσεις και οι απειλές του δεύτερου στην Δικαιοσύνη και τους δικαστικούς λειτουργούς. Επανέλαβαν δε ότι η Δικαιοσύνη πρέπει να σέβεται το κοινό περί Δικαίου αίσθημα.\nΤο success story του Αλέξη Τσίπρα και ο «κλειδωμένος αλγόριθμος»\nΤα βασικά σημεία της πρωτολογίας του κ. Τσίπρα αναφορικά με την οικονομία έχουν ως εξής:\n- Έχουμε συμφωνία. Και κατά γενική ομολογία, έχουμε καλή συμφωνία. Άρα, αυτός που θα πρέπει να απολογηθεί για τη στάση του, δεν είναι η κυβέρνηση, αλλά οι ψευδοπροφήτες της καταστροφής\n- Ο τρόπος με τον οποίο έχουν υποδεχθεί οι αγορές χρήματος τα αποτελέσματα της συμφωνίας της 15ης του Ιούνη, μιλά από μόνος του. Τα ελληνικά ομόλογα σημειώνουν καθημερινό ράλι στις αγορές, οι αποδόσεις τους βρίσκονται στα χαμηλότερα επίπεδα από το 2009, ενώ και η πορεία του ελληνικού Χρηματιστηρίου αποδεικνύει ότι η σταθερότητα έχει αποκατασταθεί και η εμπιστοσύνη στην ελληνική οικονομία επανέρχεται μέρα με τη μέρα.\n- Ακόμη και ο οίκος Moody’s, ίσως ο πιο αυστηρός παγκόσμιος αξιολογητής της πιστοληπτικής ικανότητας χωρών και τραπεζών, αναβάθμισε το αξιόχρεο της ελληνικής οικονομίας, αλλά και των ελληνικών τραπεζών, ενώ οι ελληνικές επιχειρήσεις έχουν, επιτέλους, μετά από πάρα πολύ καιρό, αρχίσει να δανείζονται στις διεθνείς αγορές χρήματος με ανταγωνιστικά επιτόκια.\n- Άρα, εδώ δεν έχουμε απλώς μια υπόσχεση για το χρέος, ούτε καν, θα έλεγα, μια συγκεκριμένη δέσμευση. Αντίθετα, έχουμε μια σαφή περιγραφή, έναν κλειδωμένο αλγόριθμο για τη ρύθμιση του ελληνικού χρέους. Όποιος, λοιπόν, επιθυμεί, μπορεί να μελετήσει αυτόν τον αλγόριθμο και να προσδιορίσει επακριβώς και ποσοτικά τα μέτρα ρύθμισης του ελληνικού χρέους που θα αρχίσουν να εφαρμόζονται αμέσως μετά το τέλος του προγράμματος με μια ακολουθία απλών μαθηματικών πράξεων. Και πιστέψτε με, οι επενδυτές χρήματος, από ό,τι φαίνεται, επιθυμούν να προσδιορίσουν επακριβώς, για αυτό και φαίνεται ότι πετάνε στο καλάθι των αχρήστων την καταστροφολογία.\n- Και σήμερα, κυρίες και κύριοι συνάδελφοι, έρχεται η αξιωματική αντιπολίτευση και ασκεί έντονη κριτική στη δική μας διαπραγμάτευση. Δικαίωμά της, βεβαίως, να ασκεί κριτική, αλλά να ξέρει ότι πάντοτε τα επιχειρήματα και κυρίως τα αποτελέσματα, συγκρίνονται και με τα δικά της πεπραγμένα. Διότι αυτή η διαπραγμάτευση τουλάχιστον επέφερε μια ουσιαστική απομείωση των στόχων των πρωτογενών πλεονασμάτων, αλλά και ουσιαστικά, συγκεκριμένα και μετρήσιμα αποτελέσματα για την απομείωση του χρέους.\n- Συνοψίζοντας, λοιπόν, κυρίες και κύριοι βουλευτές, η σημερινή εικόνα της ελληνικής οικονομίας δεν έχει καμία σχέση με την τεχνητή εικόνα επιτυχίας που προσπαθήσατε να δημιουργήσετε το 2014. Σήμερα έχουμε στα χέρια μας μια θετική απόφαση για τη ρύθμιση του ελληνικού χρέους, που πείθει τις αγορές, έχουμε επίτευξη των δημοσιονομικών στόχων, αλλά και σαφή βελτίωση όλων των θεμελιωδών μεγεθών. Έχουμε αποκατάσταση της εμπιστοσύνης και μεγάλη δυναμική ανάκαμψης με τεράστιο επενδυτικό ενδιαφέρον.\n- Η Ελλάδα, όσο και αν θα μπορούσατε να το οραματίζεστε, κύριε Μητσοτάκη, είναι μία αναπτυγμένη χώρα, δεν έχει καμία σχέση με τις αναπτυσσόμενες χώρες όπου το Διεθνές Νομισματικό Ταμείο επέβαλε ακραία νεοφιλελεύθερα προγράμματα. Η Ελλάδα δεν μπορεί να γίνει και δεν θα γίνει ούτε Χιλή του Πινοσέτ ούτε Βρετανία της Θάτσερ… Εμείς, λοιπόν, στον αντίποδα αυτού του μοντέλου, αυτού του σχεδίου φέρνουμε ένα νέο παράδειγμα, ένα νέο μοντέλο, που αποδεικνύεται τελικά το μόνο αποτελεσματικό. Το μοντέλο μιας οικονομίας εντάσεως κεφαλαίου και υψηλής προστιθέμενης αξίας, που δεν θα βασίζεται στη μείωση του μισθολογικού κόστους, αλλά στην αξιοποίηση των συγκριτικών πλεονεκτημάτων της χώρας μας και του ανθρώπινου δυναμικού της με έμφαση στην ποιότητα του παραγόμενου προϊόντος και όχι στον περιορισμό του κόστους παραγωγής.\n- Και είναι ακριβώς σε αυτά τα δύο αντιπαραθετικά σχέδια για το μοντέλο ανάπτυξης της ελληνικής οικονομίας που εντοπίζεται η καταστατική και επίμονη διαφορά Αριστεράς και Δεξιάς, που τόσο θέλει να διαγράψει ο κ. Μητσοτάκης όσο φυσικά και οι υπερασπιστές του δήθεν μεταρρυθμιστικού κέντρου, που στην πραγματικότητα παραδίδονται άνευ όρων σε όλες τις βασικές παραδοχές του νεοφιλελευθερισμού. Και είναι, αν θέλετε, και το δικό μας σχέδιο –όχι το δικό σας- που ήδη έχει αρχίσει να αποδίδει κάποιους θετικούς καρπούς, παρά τη βαρυχειμωνιά των μνημονιακών μέτρων.\n- Αναρωτιέται, λοιπόν, κανείς τι σχέση μπορεί να έχουν όλα αυτά που σας περιέγραψα με το πρόγραμμα της Νέας Δημοκρατίας, το σκληρό και αντικοινωνικό πρόγραμμα, θα προσέθετα εγώ. Ένα πρόγραμμα που στοχεύει στην περαιτέρω κατεδάφιση του κοινωνικού κράτους, ένα πρόγραμμα που δεν κρύβει ότι θα υπάρξουν και μαζικές απολύσεις, ένα πρόγραμμα που δεν κρύβει -ίσα-ίσα το διατυμπανίζει- ότι θα ενισχυθεί χάριν της ανταγωνιστικότητας η εργοδοτική αυθαιρεσία. Και δεν κρύβει –μάλιστα το διατυμπανίζει και εντόνως- ότι θα παραχωρηθούν ευαίσθητοι τομείς δημόσιων υπηρεσιών σε ιδιωτικά συμφέροντα και μάλιστα με μεγαλύτερο δημοσιονομικό κόστος. Αυτή είναι η πραγματικότητα.\n- Οι διαχωριστικές γραμμές ανάμεσα στον ΣΥΡΙΖΑ και στη Νέα Δημοκρατία είναι τόσο σαφείς όσο σαφείς ήταν και θα είναι πάντα η διαφορά ανάμεσα σε πολιτικές κοινωνικής προστασίας και στον νεοφιλελευθερισμό.\nΚαι για να δανειστώ μια φράση της κυρίας Γεννηματά –δεν είμαι βέβαια σίγουρος ότι την εννοούσε, όταν την είπε- πράγματι, κύριε Μητσοτάκη, μας χωρίζει πολιτική άβυσσος από το πρόγραμμά σας και από την πολιτική σας. Και αυτό το γνωρίζει καλά και ο ελληνικός λαός. Όμως, ο ελληνικός λαός γνωρίζει καλά και κάτι άλλο, ότι με το πρόγραμμα και με τις θέσεις σας δεν μπορείτε να πείσετε κανέναν παραπάνω από έναν σκληρό πυρήνα ψηφοφόρων της Νέας Δημοκρατίας και όχι των παραδοσιακών ψηφοφόρων.\nΣας ξέρει καλά ο ελληνικός λαός, κύριε Μητσοτάκη. Σας ξέρει και σας έχει δοκιμάσει. Άρα, το να προσποιείστε το καινούργιο εσείς ειδικά, είναι το τελευταίο στο οποίο θα μπορούσατε να επενδύσετε.\nΤώρα πλέον δεν μπορείτε να επενδύσετε ούτε στην καταστροφή και στην κινδυνολογία, αφού τα ίδια τα γεγονότα σάς έχουν πλέον διαψεύσει. Τι σας έχει μείνει, λοιπόν; Να επενδύετε σε μια τεχνητή πόλωση, στη στοχοποίηση και στη λασπολογία απέναντι σε κυβερνητικά στελέχη και στη δημιουργία τεχνητών κοινωνικών εντάσεων, πότε παίζοντας παιχνίδια με τη δημόσια υγεία, προτρέποντας τους συνδικαλιστές της ΔΑΚΕ στην καθαριότητα να αλλάξουν στάση, για να συνεχισθεί η απεργία εν μέσω πρωτοφανούς καύσωνα και ενώ τα αιτήματά τους είχαν ικανοποιηθεί πότε προκαλώντας συγκέντρωση αστυνομικών στην πλατεία Εξαρχείων και ευελπιστώντας να μετατραπεί μια περιοχή της Αθήνας σε πεδίο μάχης και πότε ξαναπαίζοντας το χιλιοπαιγμένο έργο δήθεν κυβερνητικών παρεμβάσεων στον χώρο της Δικαιοσύνης. Γιατί; Γιατί ο υπουργός Άμυνας έκανε το μεγάλο έγκλημα να παροτρύνει κάποιον που ισχυριζόταν πως έχει στοιχεία για τη μεγάλη υπόθεση, τη μεγαλύτερη υπόθεση πανευρωπαϊκά εμπορίας ναρκωτικών –δεν ίδρωσε το αυτί κανενός- με πάνω από δύο τόνους ηρωίνης να τα δώσει στη Δικαιοσύνη, για να διαλευκανθεί η υπόθεση. Αυτό ήταν το μεγάλο έγκλημα.\nΜητσοτάκης: Πραγματικότητα – Τσίπρας 5 – 0\n- Μόνο που από τη μέρα που καταθέσαμε το αίτημα για την προ ημερησίας διάταξης συζήτηση μέχρι σήμερα, έχετε ήδη ξεπεράσει τους εαυτούς σας. Είμαι, λοιπόν, υποχρεωμένος να θέσω στην αρχή της ομιλίας μου τρία ζητήματα, όχι μόνο για να επισημάνω την πολιτική ακρότητα στην οποία οδηγείστε παρασύροντας τη δημόσια ζωή, αλλά και για αυτονόητους λόγους θεσμικής τάξης. Γιατί φροντίζετε, κύριε Τσίπρα, κάθε μέρα που περνά, να θυμίζετε στον ελληνικό λαό ότι ο πολιτικός κυνισμός σας δεν έχει όρια και ότι είστε μια ομάδα εξουσίας παντός καιρού και περιστάσεων.\n- Ζήτημα πρώτο -είδα ότι αισθανθήκατε την ανάγκη να τον μνημονεύσετε στην πρωτολογία σας- Πάνος Καμμένος. Το ύφος και το ήθος -να το πω όπως πρέπει- η ασχήμια της δημόσιας παρουσίας του υπουργού Εθνικής Άμυνας είναι σε γνώση όλων. Προφανώς, κύριε Τσίπρα, τα επιδοκιμάζετε όλα αυτά και ταυτίζεστε μαζί του. Τον προτιμήσατε εξάλλου ως κυβερνητικό εταίρο. Πείτε μας όμως, κύριε Τσίπρα, ο κ. Καμμένος απολαμβάνει κάποιο είδος πολιτικό, θεσμικό και τελικά νομικό ακαταλόγιστο; Μπορεί να ασχημονεί στο διαδίκτυο, να αναρτά χυδαιότητες και μετά το πανδαιμόνιο που δημιουργείται, να επικαλείται το παιδί του και όλα αυτά με την πολιτική ζωή, κύριε Τσίπρα, να συνεχίζεται σαν να μην τρέχει τίποτα; Μπορεί ο κ. Καμμένος να υποτιμά τις πρακτικές και τα στελέχη των Ενόπλων Δυνάμεων παραβιάζοντας προκλητικά τους στρατιωτικούς κανονισμούς; Μπορεί να χρησιμοποιεί στρατιωτικά ελικόπτερα σαν να είναι το χόμπι του, το παιχνίδι του; Και μπορεί -μιας και αναφερθήκατε σε αυτό- υπουργός Άμυνας ευνομούμενης ευρωπαϊκής δημοκρατικής χώρας να έχει αλλεπάλληλες -προσέξτε, αλλεπάλληλες- συνομιλίες με ισοβίτη έγκλειστο για διακίνηση ναρκωτικών; Πρόκειται για μια εκτροπή που παραβιάζει τη διάκριση των εξουσιών. Μόνο που την κάλυψαν ήδη και ο υπουργός Δικαιοσύνης και εσείς, κύριε Τσίπρα, για άλλη μια φορά. Πότε έχουν ξαναγίνει αυτά στη χώρα μας;\n- Η συστηματική παρέμβαση της κυβέρνησης στο έργο της Δικαιοσύνης αποτελεί θεσμική εκτροπή και βαθιά αντιδημοκρατική πράξη. Σας ερωτώ, λοιπόν, ευθέως, και θα έχετε φαντάζομαι τη δυνατότητα στη δευτερολογία σας να μου απαντήσετε: Κύριε Τσίπρα, σας είχε ενημερώσει εκ των προτέρων ο κ. Καμμένος για την επαφή του με τον ισοβίτη; Είχατε εγκρίνει την πρωτοβουλία αυτή; Λάβατε γνώση όλων όσων συζητήθηκαν σε αυτές τις απανωτές τηλεφωνικές συνομιλίες; Ναι ή όχι;\n- Η εξουσία, κύριε Τσίπρα, σας έχει φθείρει. Αυτό φαίνεται από την αδυναμία σας να βγείτε από τα γραφεία σας. Φαίνεται από το πώς αποφεύγετε κάθε επαφή με την κοινωνία.\n- Η εξουσία σας έχει διαφθείρει πολιτικά, ώστε να έχετε αποκτήσει μια ανοσία σε βαθιά αντιδημοκρατικές πρακτικές.\n- Το δεύτερο ζήτημα είναι συναφές. Αφορά τη συνολική πίεση, που με κάθε ευκαιρία ασκείτε στη Δικαιοσύνη. Είναι κάτι που γίνεται δημόσια, χωρίς ντροπή, χωρίς αίσθηση κινδύνου, με πρωταγωνιστή πάντα τον αναπληρωτή υπουργό Υγείας. Δεν είναι απλά πολιτικά ανεύθυνος, αλλά είναι και θεσμικά χυδαίος. Κύριε Τσίπρα, αντιλαμβάνομαι ότι είναι πολιτική σας απόφαση να καλύψετε τον κ. Πολάκη. Προφανώς, θεωρείτε ότι δεν έχετε άλλη επιλογή. Εσείς γνωρίζετε το γιατί. Όσον αφορά τις αναρτήσεις του, είναι τόσο γραφικές που κάποιος καλοπροαίρετος θα μπορούσε να τις αποδώσει κανείς στον καύσωνα. Οι επιθέσεις του, όμως, στη Δικαιοσύνη είναι πολύ σοβαρή κι επικίνδυνη υπόθεση και δεν δικαιολογείται σε καμία των περιπτώσεων.\n- Κύριε Τσίπρα, δεν χρειάζεται να έχετε ιδιαίτερη στοιχείωση, όπως λέτε κι εσείς, για να γνωρίζετε ότι οι θεσμοί είναι πάνω από πρόσωπα. Δεν ξεπερνιούνται, κύριε Τσίπρα, οι θεσμοί, αλλά υπάρχουν για να συγκρατούν τις εξουσίες από αυθαιρεσίες. Αυτό λέει το Σύνταγμά μας, του οποίου –υποτίθεται- ότι ήσασταν «κάθε λέξη».\n- Η δημόσια ζωή έχει χάσει επαφή με τη δημοκρατική ομαλότητα, με τις εγγυήσεις νομιμότητας, με το κράτος δικαίου. Όπως και η οικονομία, βέβαια, έχει χάσει την επαφή της με την ανάπτυξη\n- Το τρίτο ζήτημα συνθέτει τα δύο πρώτα σε αυτήν την τριλογία πολιτικής παράκρουσης και θεσμικής εκτροπής. Επί χρόνια, από αυτό εδώ το Βήμα, συκοφαντούσατε τους προκατόχους σας, τη δική μας κυβέρνηση, ότι δήθεν ανέχονταν φοροφυγάδες, λαθρέμπορους, συγκαλύπτοντας τη δραστηριότητά τους.\n- Εμείς θα διαφυλάξουμε το δημοκρατικό κεκτημένο της πατρίδας μας και θα την προφυλάξουμε από τις επιθέσεις του λαϊκισμού, της βίας και της διάχυτης ανομίας και εσείς κάποια στιγμή θα λογοδοτήσετε γι’ αυτές τις συμπεριφορές σας.\n- Μετά τη συμφωνία στο Eurogroup της 15ης Ιουνίου, η κυβέρνηση για ακόμη μία φορά έσπευσε να δει επιτυχίες εκεί που δεν υπάρχουν. Να σας θυμίσω ότι το έχετε ξανακάνει και μετά το κλείσιμο της πρώτης αξιολόγησης. Θυμίζω ότι ήταν η αξιολόγηση η οποία μας έφερε τον μόνιμο κόφτη, το υπερταμείο για ενενήντα εννέα χρόνια και βέβαια το ασφαλιστικό-λαιμητόμο του κ. Κατρούγκαλου.\n- ποιοι ήταν οι στόχοι που εσείς ο ίδιος είχατε θέσει πέρυσι τον Σεπτέμβριο για την ελληνική οικονομία –πού;- στην ομιλία σας στη Διεθνή Έκθεση Θεσσαλονίκης. 1. να κλείσει η αξιολόγηση\n5. να είμαστε σε θέση να αποκλιμακώσουμε το στόχο των πλεονασμάτων. Δικοί σας οι στόχοι και τελείως δικιά σας η αστοχία! Γιατί αποτύχατε, κύριε Τσίπρα, και στους πέντε στόχους. Στη σύγκριση πραγματικότητας-Τσίπρα το σκορ είναι πέντε-μηδέν. Καθόλου κολακευτικό για εσάς και, δυστυχώς, καθόλου ευχάριστο για τη χώρα, γιατί την αποτυχία τη δικιά σας την πληρώνει η χώρα.\n- Είχατε πει ότι δεν θα ληφθεί ούτε ένα νέο μέτρο. Το επαναλάβατε μόλις τον Ιανουάριο του 2017: «Ούτε ένα ευρώ επιπλέον μέτρα». Χρειάστηκαν μέτρα 5,1 δισεκατομμυρίων ευρώ, τα οποία ουδείς ζητούσε πριν από ένα χρόνο και ένα νέο μνημόνιο με λιτότητα για πολλά χρόνια. Να σας θυμίσω τι ακριβώς ψηφίσατε όλοι εσείς πριν από σαράντα πέντε ημέρες; Μείωση συντάξεων, μείωση αφορολόγητου στα 6.000 ευρώ, μείωση στα ειδικά μισθολόγια, κατάργηση επιδομάτων ευπαθών ομάδων -εσείς που φοράτε τώρα το προσωπείο του κοινωνικά ευαίσθητου-, αύξηση ασφαλιστικών εισφορών για ενάμισι εκατομμύριο ελεύθερους επαγγελματίες.\n- Ανεβήκατε στην κυβέρνηση υποσχόμενοι παροχές 12 δισεκατομμυρίων και κρατιέστε σε αυτήν υπογράφοντας μέτρα λιτότητας 14 δισεκατομμυρίων.\n- Στο ζήτημα του χρέους, το οποίο είχατε κάνει σημαία, δεν πετύχατε, κύριε Τσίπρα, τίποτα το ουσιαστικό, διότι δεν εξασφαλίστηκε καμία απολύτως συγκεκριμένη δέσμευση. Επαναλήφθηκαν ουσιαστικά οι δεσμεύσεις του Eurogroup του Νοεμβρίου του 2012 και υπάρχουν και κάποια ψιλά γράμματα, τα οποία προκαλούν ανησυχία και στα οποία, φυσικά, δεν αναφερθήκατε.\n- Εσείς δεν λέγατε εδώ στη Βουλή ότι θα περάσετε το πακέτο μέτρων επειδή θα πάρετε το χρέος; Αυτό δεν υποστηρίξατε επίσημα για να πείσετε τους Βουλευτές σας να το ψηφίσουν; Και τώρα ομολογεί με αφέλεια ή με κυνισμό ένας Υπουργός σας πως ξέρατε ότι δεν θα το πάρετε.\n- Αδίκως μετατρέψατε το χρέος ως δέλεαρ για τους βουλευτές σας. Θα τα ψήφιζαν ούτως ή άλλως όλα τα μέτρα. Για το βουλευτικό έδρανο το έκαναν και όχι για το χρέος! Το αποδείξατε!\n- Περισσότερη λιτότητα, λιγότερη ανάπτυξη, καμία ποσοτική χαλάρωση, μικρότερη δόση και θολούρα για το χρέος. Φοβάμαι ότι μετά το 2015 θα ξαναπάρετε το βραβείο της καλύτερης διαπραγμάτευσης και το 2016 και το 2017.\n- Εμείς το 2014 πετύχαμε πλεονάσματα μειώνοντας τους φόρους και αποπληρώνοντας τις ληξιπρόθεσμες οφειλές. Διότι υπάρχουν δυο τρόποι να πετύχεις πρωτογενή πλεονάσματα: Ο ένας είναι βάζοντας φόρους και ο άλλος τα πλεονάσματα να προκύπτουν από την ανάπτυξη. Εσείς διαλέξατε το πρώτο, εμείς επιλέξαμε το δεύτερο, όχι όπως τώρα που ξεζουμίζετε τους πάντες.\n- Όταν είδατε τον κ. Ρέγκλινγκ, σας μίλησε, κύριε Τσίπρα, για την εκτίμησή του ότι η συνολική ζημιά στην οικονομία από τους πρώτους έξι μήνες του 2015 είναι 100 δισεκατομμύρια ευρώ; Το επαναλαμβάνω: 100 δισεκατομμύρια ευρώ, κύριε Τσίπρα.\n- Η αύξηση των φόρων κάνει χειρότερη τη ζωή των πολιτών. Οι Έλληνες δεν δουλεύουν πια για τους εαυτούς τους και τις οικογένειές τους. Δουλεύουν για το κράτος. Πριν από λίγες ημέρες δημοσιεύτηκε μία ενδιαφέρουσα έρευνα του ΚΕΦΙΜ που λέει ότι οι Έλληνες δουλεύουμε διακόσιες τρεις ημέρες τον χρόνο για να καλύπτουμε φορολογικές και ασφαλιστικές υποχρεώσεις προς το κράτος. Καταθέτω τη σχετική μελέτη. Από τις εκατόν εβδομήντα πέντε ημέρες που ήμασταν το 2014, πήγαμε στις διακόσιες τρεις επί των ημερών σας. Με άλλα λόγια, αφαιρέσατε από την τσέπη των Ελλήνων άλλον έναν μήνα δουλειάς. Τα «λουκέτα» δυστυχώς πολλαπλασιάζονται. Τα στοιχεία του Γενικού Εμπορικού Μητρώου δεν λένε ψέματα. Τα «λουκέτα» αυξήθηκαν το 2016 κατά 19% σε σχέση με το 2015 και το 2017 δεν φαίνεται να αναστρέφεται αυτή η τάση.\n- Οι μισθοί μειώνονται και στον ιδιωτικό τομέα. Και αν οι μισθοί μειώνονται και οι φόροι αυξάνονται, πώς να αντέξουν οι πολίτες; Ας μην αναρωτιέστε, λοιπόν, κύριοι της κυβερνητικής πλειοψηφίας, γιατί οι πολίτες πιστεύουν ότι η ζωή τους έχει γίνει χειρότερη. Διότι το βιώνουν. Αυτή είναι η απάντηση. Ούτε τα μέσα μαζικής ενημέρωσης σάς φταίνε ούτε η Αντιπολίτευση. Η πολιτική σας φταίει. Γι’ αυτό και οι πολίτες, κύριε Τσίπρα, σας γυρίζουν την πλάτη, γιατί κανείς δεν προσδοκά πια τίποτε από εσάς.\n- Θέλουμε να αλλάξουμε το μείγμα οικονομικής πολιτικής, με μείωση φόρων και δαπανών, με μικρότερο και καλύτερο κράτος, με νοικοκύρεμα σε όλους τους τομείς του Δημοσίου.\n- Η Ελλάδα μπορεί να αλλάξει με κινήσεις τόνωσης της ρευστότητας μέσα από δράσεις για επιστροφή καταθέσεων, ρύθμιση των «κόκκινων» δανείων και γρήγορη άρση των capital controls και τέταρτον, με βαθιές διαρθρωτικές αλλαγές που θα στοχεύουν σε επενδύσεις και σε νέες δουλειές, με απλοποίηση της αδειοδοτικής διαδικασίας για τις επιχειρήσεις, με μείωση του γραφειοκρατικού βάρους, με αξιολόγηση στο Δημόσιο και ναι, με συμπράξεις με τον ιδιωτικό τομέα, όπου αυτό είναι απαραίτητο, με επιτάχυνση στην απονομή της δικαιοσύνης, με νέο χωροταξικό σχεδιασμό και με ενίσχυση της καινοτομίας και της έρευνας.\n- Η αποστολή μας είναι να ξαναπάρουμε τα ηνία μιας χώρας που εσείς τη σέρνετε από διαπραγμάτευση σε διαπραγμάτευση με τους δανειστές, με ταπεινωτικά και καταστροφικά αποτελέσματα, με μόνο στόχο να κερδίσετε άλλο ένα εξάμηνο στην Κυβέρνηση.\n- Ο κ. Τσίπρας, λοιπόν, το 2011, σε συνέντευξή του για την τότε κυβέρνηση Παπανδρέου έλεγε «Είναι δυνατόν να λέει «Γαντζώνομαι στην καρέκλα μέχρι το 2013», όταν ο κόσμος καταρρέει και όταν στις δημοσκοπήσεις παίρνει 15%; Υπάρχει ποτέ κυβέρνηση στην Ελλάδα με 15% που να λέει «Θα φύγω σε δυο χρόνια;»». Μόνος σας τα είχατε πει, κύριε Τσίπρα! Φύγετε, λοιπόν, τώρα εσείς! Για μια φορά κάντε αυτό που έχετε πει, αντί να εμφανίζεστε πάλι εδώ υφαίνοντας νέα ψέματα, διότι στις δημοκρατίες δεν υπάρχουν αδιέξοδα. Η Ελλάδα χρειάζεται πολιτική αλλαγή, αλλά χρειάζεται περισσότερο αλλαγή νοοτροπίας… Όχι άλλα σκοτεινά χρόνια, κύριε Τσίπρα! Το μέλλον δεν μπορεί άλλο να σας περιμένει.\nΝα αποκρούσει την σφοδρή κριτική της αντιπολίτευσης περί «θεσμικής παρεκτροπής» της κυβέρνησης επιχείρησε ο Αλέξης Τσίπρας κατά την δευτερολογία του σπεύδοντας να υπερασπιστεί τον αναπληρωτή υπουργό Υγείας Παύλο Πολάκη αναφορικά με τις δηλώσεις του κατά της δικαιοσύνης.\n«Μιλήσατε για θεσμική χυδαιότητα από την πλευρά της κυβέρνησης» είπε χαρακτηριστικά ο κ. Τσίπρας για να προσθέσει: «Απαντώ ευθέως. Θεσμική χυδαιότητα δεν είναι όταν κάποιος κάνει κριτική ακόμα και σε σεβαστές αποφάσεις της Δικαιοσύνης. Είναι χυδαιότητα να μιλάτε εσείς για λίστες και φοροδιαφυγή που τις κρύβατε στα συρτάρια σας. Είναι θεσμική χυδαιότητα τα θαλασσοδάνεια που έπαιρναν τα κόμματά σας και εκδότες για να λιβανίζουν την πολιτική σας. Είναι χυδαιότητα οι μίζες της Siemens που κατέληγαν στα κόμματά σας. Είναι χυδαιότητα όχι μόνο να χαρίζεις το Ερρίκος Ντυνάν σε ιδιώτες αλλά να φροντίζεις να νοσηλεύονται εκεί συγγενικά σου πρόσωπα και να δουλεύουν με αργομισθίες φίλοι. Είναι χυδαιότητα να αξιοποιείς την πολιτική σου θέση για να πάρεις δάνειο. Είναι χυδαιότητα να μετατρέπεις το κόμμα σου σε βραχίονα επιχειρηματικών συμφερόντων στην Βουλή. Ήταν χυδαιότητα η συνέντευξή σας στο Politico που ξεπλύνατε την Χρυσή Αυγή και δηλώσατε ότι η βία στην Ελλάδα αφορά μονάχα την Αριστερά. Αυτό είναι θεσμική χυδαιότητα».


Η Oprah Winfrey έπεσε θύμα ρατσιστικής επίθεσης - Star.gr\nMEDIA Παρασκευή, 9 Αυγούστου 2013, 18:00\nΗ Oprah Winfrey έπεσε θύμα ρατσιστικής επίθεσης\nΔεν την αναγνώρισε υπάλληλος καταστήματος και την πρόσβαλε μέσα στα μούτρα της\nΗ Oprah Winfrey μπορεί να είναι η πιο γνωστή παρουσιάστρια στον κόσμο, και η πιο πλούσια παρακαλώ, όμως στη Ζυρίχη υπάρχουν άνθρωποι που δεν την γνωρίζουν. Μία από αυτούς, η υπάλληλος πανάκριβου καταστήματος με ρούχα και αξεσουάρ που με το που είδε την παρουσιάστρια δεν δίστασε να την προσβάλει λόγω του χρώματος του δέρματός της.\n«Ήμουν στην Ζυρίχη τις προάλλες για τον γάμο της Τίνα Τάρνερ και μπαίνω σε ένα πολύ γνωστό κατάστημα. Μπορεί να μην ήμουν έτοιμη να βγω στην τηλεόραση αλλά αν με έβλεπε κανείς θα με αναγνώριζε. Φορούσα την φουστίτσα μου την Donna Karan και ένα ωραίο ζευγάρι πέδιλα. Όμως απ' ότι φαίνεται στην Ζυρίχη δεν βλέπουν το “The Oprah Winfrey Show”», είπε η Oprah στην εκπομπή Entertainment Tonight και συνέχισε με την αποκάλυψή της:\n«Μπαίνω λοιπόν στο κατάστημα και λέω στην υπάλληλο: “Συγγνώμη μπορώ να δω την τσάντα που είναι πάνω από το κεφάλι σας”; Και εκείνη μου απαντά: “Όχι! Είναι πολύ ακριβή για εσάς”»!\nΜάλιστα με την ίδια αγένεια, άρχισε να της δείχνει φθηνές τσάντες που κατά την άποψή της θα μπορούσε να αντέξει το… βαλάντιό της, όμως η Oprah έφυγε και φυσικά δεν αγόρασε τίποτα.\nΗ πασίγνωστη παρουσιάστρια είπε ότι θα μπορούσε να είχε κάνει φασαρία, όμως στο τέλος δεν θα άλλαζε απολύτως τίποτα και θα ταραζόταν χωρίς λόγο. Μίλησε όμως γι’ αυτό το περιστατικό, θέλοντας να δείξει ότι ο ρατσισμός δεν έχει εξαφανιστεί και συνεχίζει να είναι ένα πολύ σοβαρό και επικίνδυνο φαινόμενο.


Πρώτη ήττα για τους Πένγκουινς - Onsports.gr\nΓιάννης Ασκούνης\t16 Οκτωβρίου 2011, 05:03\nΠρώτη ήττα για τους Πένγκουινς\nΟι Μπάφαλο Σέιμπρς επικράτησαν με 3-2 εκτός έδρας των Πίτσμπουργκ Πένγκουινς και πέτυχαν την τρίτη τους νίκη σε τέσσερα ματς.\nΣτην πρώτη περίοδο, οι φιλοξενούμενοι έθεσαν τις βάσεις του θριάμβου, όταν προηγήθηκαν με 2-0. Οι Nathan Gerbe και Lyke Adam (τρίτο φετινό) παραβίασαν την εστία του Marc-Andre Fleury και έδειξαν της διαθέσεις της ομάδας τους.\nΣτο ξεκίνημα της δεύτερης περιόδου, ο James Neal μείωσε σε 2-1. Ωστόσο, στο τρίτο εικοσάλεπτο ο χαρισματικός επιθετικός Drew Stafford διαμόρφωσε το 3-1, αλλά ούτε αυτό ήταν αρκετό για τους Σέιμπρς. Ο Jordan Staal μείωσε σε 3-2 με το δεύτερο φετινό του γκολ 4:51 πριν το τέλος και προσέθεσε το στοιχείο της αγωνίας στα τελευταία λεπτά.\nΟ Jhonas Enroth, όμως, συμπλήρωσε 29 saves και οδήγησε εκ του ασφαλούς την ομάδα του Μπάφαλο στους έξι βαθμούς. Υστερούν ακόμα κατά δύο πόντους από τους Πένγκουινς, αλλά ο σύλλογος του Πίτσμπουργκ έχει δώσει ήδη έξι από τα 82 παιχνίδια της σεζόν.


Από το insidestory.gr / Κατερίνα Οικονομάκου\nΕίναι άγνωστο, πάντως, κατά πόσον είναι έτσι κι αλλιώς εφικτό για τους Κινέζους επιστήμονες να πάρουν ελεύθερα δείγματα από σκύλους ρακούν στα εκτροφεία της Γουχάν. Μετά την πρόσφατη απαγόρευση από την κινεζική κυβέρνηση της εμπορίας άγριων ζώων για την κατανάλωση του κρέατός τους, έκλεισαν ή μπήκαν σε καραντίνα σχεδόν 20.000 εκτροφεία σε ολόκληρη την Κίνα. Βέβαια, αυτά δεν είναι όλα, υπάρχουν περισσότερα, όπως μας λέει μέσω skype ο Πίτερ Λι καθηγητής στο University of Houston-Downtown και συνεργάτης της Humane Society International Humane Society International. Ο γεννημένος στην Κίνα πολιτικός επιστήμονας γνωρίζει σε βάθος πώς λειτουργεί η βιομηχανία της εμπορίας και εκτροφής άγριων ζώων στην ανατολική Ασία. Το πρώτο πράγμα που του ζητώ είναι να μου πει πώς του ακούγεται η εκδοχή του Γερμανού γιατρού.\nΠΛ: Το wet market στην ΓουχάνThis may explain the spread of China's new virus | CNN είναι πολύ αντιπροσωπευτικό του είδους του. Να το φανταστείτε σαν μια μεγάλη αγορά για φρέσκα τρόφιμα, που έχει ένα σχετικά μικρό τμήμα στο οποίο πωλούνται δεκάδες είδη από άγρια ζώα. Συνήθως εκεί επικρατεί τρομερή βρωμιά κι ο τόπος είναι γεμάτος αίματα. Τα ζώα είναι στριμωγμένα σε κλουβιά ή στοιβαγμένα σε άθλια κατάσταση. Πολύ συχνά είναι τραυματισμένα ή τους λείπει κάποιο μέλος, συνήθως έχουν ανοιχτές πληγές. Πολλά από αυτά τα ζώα είναι στα τελευταία τους, υποφέρουν πολύ. Όταν τα σφάζουν, μπροστά στον πελάτη, βλέπεις το αίμα να κυλάει και να ανακατεύεται με άλλα υγρά, με ακαθαρσίες, η βρωμιά είναι τρομερή.\nΟ Πίτερ Λι σε ένα wet market\nΠΛ: Από το 1949 έως το 1978, η οικονομία της Κίνας ήταν αυστηρά σοσιαλιστική, περίπου όπως είναι σήμερα η Βόρεια Κορέα. Μιλάω για την περίοδο του Μάο Τσε ΤουνγκMao Zedong και έως την οικονομική μεταρρύθμιση. Εκείνα τα χρόνια οι αγρότες δεν είχαν το δικαίωμαHistory of agriculture in China της ιδιοκτησίας, ήταν υποχρεωμένοι να δουλεύουν σε κρατική γη. Οι άνθρωποι ήταν πάμπτωχοι. Με την μεταρρύθμισηChinese economic reform του Ντενγκ ΣιαοπίνγκDeng Xiaoping απέκτησαν το δικαίωμα να έχουν τη δική τους γη και να τη δουλεύουν. Εκείνη την περίοδο, κάποιοι αγρότες άρχισαν να πιάνουν και μικρά άγρια ζώα, κυρίως βατράχια και χελώνες, και να τα στέλνουν στα αστικά κέντρα, για να πουληθούν στην αγορά. Στις αρχές της δεκαετίας του ’80, εμφανίστηκαν και οι πρώτες φάρμες για την εκτροφή άγριων ζώων. Τους φαινόταν πιο εύκολο και αποδοτικό να τα εκτρέφουν, οπότε έβλεπε πια κανείς από χελώνες και ορτύκια μέχρι μοσχογαλές και φίδια.\nΣε τι συνθήκες ζουν τα άγρια ζώα, όπως οι σκύλοι ρακούν στα εκτροφεία της Κίνας;


Τι είναι η Συναισθηματική Δύναμη - Happy Life Mag\nΑρχική - Happy Life Magazine - Ψυχολογία - Τι είναι η Συναισθηματική Δύναμη\n…και 5 σημάδια που δηλώνουν ότι την έχετε!\nΌταν αντιμετωπίζουμε δυσκολίες, μπορεί μερικές φορές να αισθανθούμε ότι δεν μπορούμε να το διαχειριστούμε. Ορισμένοι, νομίζουν ότι η συναισθηματική δύναμη συνδέεται με ένα υψηλό επίπεδο ελέγχου πάνω στα συναισθήματά μας.\nΥπάρχουν πολλές διαφορετικές ερμηνείες της συναισθηματικής δύναμης. Όμως, ο πραγματικός ορισμός δεν είναι τόσο γνωστός.\nΥπάρχουν ορισμένα χαρακτηριστικά της συναισθηματικής δύναμης που μπορεί να σας εκπλήξουν, καθώς ενδέχεται να ανακαλύψετε ότι έχετε περισσότερη συναισθηματική δύναμη από όσο νομίζατε ως τώρα.\nΗ συναισθηματική δύναμη είναι πολύ διαφορετική από άλλες μορφές ψυχολογικών πρακτικών, όπως η ευαισθητοποίηση και η συναισθηματική ρύθμιση. Δεν στοχεύει στη μεταβολή μιας αρνητικής εμπειρίας σε θετική.\nΑντίθετα, η βασική εστίαση της εξάσκησης στη συναισθηματική ενδυνάμωση είναι το άτομο να αισθανθεί πραγματικά και βαθιά μια συναισθηματική εμπειρία και να αφήσει τον εαυτό του να είναι «ευάλωτο». Αυτή η ικανότητα μάς βοηθά να βελτιώσουμε τη συναισθηματική ανταπόκρισή μας και να αλλάξουμε τον τρόπο με τον οποίο κατανοούμε τα συναισθήματά μας στην καθημερινή ζωή.\nΠολλές φορές, είναι λογικό να απορροφηθούμε από τα προβλήματα. Ωστόσο, για να εξασκήσουμε τη συναισθηματική μας δύναμη χρειάζεται να προσπαθήσουμε να επικεντρωθούμε στον τρόπο επίλυσής τους.\nΑναζητώντας τον σεβασμό, όχι την προσοχή\nΕίναι απόλυτα φυσιολογικό ο καθένας από εμάς να επιζητά την αποδοχή από τους άλλους, αλλά η συναισθηματική δύναμη προκύπτει από την αναζήτηση του σωστού τρόπου εκδήλωσης αυτής της αποδοχής. Είναι πολύ καλύτερο να επιζητάμε τον σεβασμό από τους συνανθρώπους μας έχοντας χτίσει μια δυναμική προσωπικότητα, απ’ ό,τι να θέλουμε να τραβήξουμε την προσοχή μέσα από ασήμαντες πράξεις.\nΟι συναισθηματικά ισχυροί άνθρωποι γνωρίζουν ότι είναι πιο επιζήμιο να διατηρούνται μνησικακίες από ό,τι να τις ξεπεράσουν και να προχωρήσουν παρακάτω. Δεν σημαίνει ότι ξεχνούν όσους τους έχουν πληγώσει, αλλά είναι σε θέση να τους συγχωρούν και να συνεχίζουν. Έτσι καταναλώνουν πολύ λιγότερη ενέργεια.\nΜακροπρόθεσμα, είναι λιγότερο τοξικό και πιο ικανοποιητικό να απομακρυνθούμε από τις μνησικακίες παρά να τις κρατήσουμε μέσα στη ζωή μας. Η συγχώρεση μπορεί να μην είναι εύκολη υπόθεση, αλλά με τον χρόνο αποδεικνύεται πιο λυτρωτική.\nΤο πιο σημαντικό χαρακτηριστικό των ανθρώπων με συναισθηματική δύναμη είναι η εμπιστοσύνη στο ποιοι είναι και τι θέλουν. Η κριτική των άλλων δεν έχει καμία αξία για τους ίδιους, επειδή γνωρίζουν τι είναι σημαντικό γι’ αυτούς.\nΗ συναισθηματική δύναμη μπορεί να είναι δύσκολο να διατηρηθεί κατά περιόδους, επειδή μας οδηγεί να αφουγκραστούμε τις δυσκολίες που αντιμετωπίζουν οι άλλοι άνθρωποι.\nΌμως, παράλληλα, είναι μια δεξιότητα που μας βοηθά να αισθανόμαστε πιο σίγουροι και πιο προσηλωμένοι στον εαυτό μας, αλλά και να αισθανόμαστε τις απολαύσεις της ζωής σε πολύ μεγαλύτερο βαθμό.\nΑρθρογράφος: Κωνσταντίνα Αρβανίτη, Ψυχολόγος\nΕίσαι πολύ αυστηρή με τον εαυτό σου;


Thoughts, Warehouse / Αποθήκη Σκέψης: Πολυτέλεια\nΗ τελευταία και μόνη πολυτέλεια που εξαρτάται από εμάς, και δεν μπορεί να μας την πάρει κανείς, είναι η επικοινωνία. Κι άν γυρίσουμε σε 56Κ μόντεμ, κι αν δεν έχουμε λεφτά για κομπιούτερ και πρέπει να πάμε στο ιντερνετ-καφέ αν έχουμε κανένα ευρώ την εβδομάδα γι αυτό.\nΤον χώρο της σημερινής μου ανάρτησης τον παραχωρώ στον Τζων Μπόη, με ένα ευχαριστώ για μια από τις ποιό σημαντικές αναρτήσεις που έχω διαβάσει.\nΠαρακαλώ, διαβάστε την ανάρτησή του Τζων Μπόη εδώ:\nΑναρτήθηκε από thinks who was thinking these thoughts, at 10:19 π.μ. Ετικέτες Ανθρωπιά, Επικοινωνία, Κρίση, AAA\nRoadartist Κυριακή, 11 Δεκεμβρίου 2011 - 11:02:00 π.μ. CET\nΑν το σκεφτείς σοβαρά, αν σε λίγο καιρό, εν έτη 2011, ένα ευρύτατο φάσμα του κόσμου δεν έχει χρήματα για πρόσβαση στο διαδίκτυο, τότε ζούμε μια επεκτεινόμενη παγκόσμια δικτατορία, και δε θα έπρεπε να το ανεκτούμε απλά. Δεν υπερβάλλω.\nΑπό την άλλη διαφωνώ, είναι σαν να λέμε ότι το να συνεχίζουμε όσο μπορούμε να χρησιμοποιούμε το διαδίκτυο, θα είναι κάτι που πλέον θα το κάνουμε νιώθοντας τύψεις. Η ανθρωπιστική κρίση δεν είναι κάτι τωρινό δυστυχώς. Πάντα υπήρχε φτώχεια και πείνα, συνεχώς τα τελευταία χρόνια αυξάνονται οι άστεγοι και οι άνεργοι παγκοσμίως. Η διαφορά είναι πως τώρα η κρίση χτυπάει άγρια και τη δική μας πόρτα. Όμως αν το σκεφτείς, η Αφρική είναι σαν διπλανή μας πόρτα, λίγες ώρες με το αεροπλάνο μακρυά μας. Θέλω να πω πως από αυτή την άποψη πάντα εθελοτυφλούσαμε. Η προσωπική μου άποψη είναι πως εξαρτάται πως χρησιμοποιεί ο καθένας μας το ίντερνετ, για μένα είναι ένα όπλο, μια επικοινωνία που όσο μπορώ θα την χρησιμοποιώ και μια ενδυνάμει αντίσταση. Προσωπικά αν και παιρνώ δύσκολες στιγμές, δε θέλω να αφεθώ, δε θέλω να πάψω να βλέπω τη ζωή δημιουργικά, και το έχω σκοπό όσο αντέχω να συνεχίζω να αναρτώ για ενδιαφέροντα, για σκέψεις, να μοιράζομαι συναισθήματα, αγωνίες, γνώσεις κλπ. Πιστεύω πως έχει ακόμη αξία.\nΗ επικοινωνία βάλλεται σήμερα από παντού. Όσο μπορούμε πρέπει να παλεύουμε και για αυτή. Είναι ύψιστο αγαθό η ανταλλαγή απόψεων και γνώσεων, το άνοιγμα οριζόντων, μια ελπίδα για την αλλαγή. Αν κλείσουμε τις γέφυρες, δίνουμε ένα επιπλέον βήμα σε όσους θέλουν να καταχραστούν τα πάντα στις ζωές μας.\nthinks Κυριακή, 11 Δεκεμβρίου 2011 - 11:39:00 π.μ. CET\nΑγαπητή μου Roadartist, είναι απόλυτο καθήκον μας να μην ανεχτούμε την στέρηση της πρόσβασης στα μέσα επικοινωνίας, και ιδιαίτερα στο ίντερνετ, συμφωνώ απόλυτα! Βέβαια, η "δικτατορία" στην οποία αναφέρεσαι δεν θα μας το απαγόρευε ευθέως αυτό, αλλά την απαγόρευση θα την φέρναμε οι ίδιοι, όσοι σιγά-σιγά αναγκαζόμασταν να βλέπαμε το κομπιούτερ, ή τα 35-50 Ευρώ τον μήνα για τηλέφωνο με ADSL, σαν ακριβά, δίνοντας προτεραιότητα σε άλλα έξοδα, όπως το ...φαΐ. Απλά λέω να μην ξεχνάμε, σε αυτή την περίπτωση, την προτεραιότητα της ανάγκης έκφρασης, δημιουργικότητας και επικοινωνίας, κι αν γυρίσουμε στα 56Κ μόντεμ, ή πρέπει να πάμε στο ιντερνετ-καφέ. Νομίζω συμφωνούμε απόλυτα.\nΑπό την άλλη μεριά, αυτό που μου έκανε μεγάλη εντύπωση με το κείμενο του Τζων Μπόη, είναι πόσα κατάφερε να πει, φωτογραφίζοντας την καθημερινότητα και τις σκέψεις-αισθήματα όλων μας, χωρίς να πολιτικοποιήσει μια φράση, χωρίς να μιλήσει για δίκιο και άδικο, φταίξιμο, θέσφατα και λοιπά. Και δεν είπε τι αποφασίζει ο ίδιος, αλλά φωτογράφησε τις σκέψεις που οδηγούν στην ανάγκη αποφάσεων και αυτοεξέτασης -ότι και να σκεφτεί ή αποφασίσει κανείς μετά. Για μένα το κείμενό του ήταν μια φωτογραφία μαυρόασπρη, Μπρεσόν, ή Ντουασνώ. Και ξέρεις πόσο μου αρέσουν αυτές :-)\nΗ κεντρική σου παράγραφος μου κάνει ισάξια εντύπωση καθώς ανακαλύπτει δια της εξέτασης ένα πρίσμα μέσα από το οποίο να τοποθετήσουμε την καθημερινότητα που ζούμε, και σε επέκταση τους εαυτούς μας. Δεν υπάρχει αμφιβολία ότι οι καιροί έχουν φέρει στο προσκήνιο σκέψεις αυτοεξέτασης που δημιουργούν ερωτήσεις για την φτώχια, σε σχέση με το τι είχαμε μέχρι χτες... το μπορεί να έχουμε αύριο, και τι είχαν οι γύρω μας όταν εμείς ίσως εθελοτυφλούσαμε.\nΚαι αυτή ακριβώς δεν είναι και η αναγκαιότητα της επικοινωνίας; να βοηθήσει στην δημιουργία εξόδων από το σκοτάδι μέσω της προσωπικής δημιουργικότητας και εξέλιξης σκέψεων και ιδεών; Η δύναμις της ομάδας αντί της απομόνωσης...\nΣ' ευχαριστώ που μια ακόμα φορά βλέπουμε το ίδιο αντικείμενο, για την ομορφιά του την οποία αντιλαμβανόμαστε.\nΤζων Μπόης Κυριακή, 11 Δεκεμβρίου 2011 - 10:18:00 μ.μ. CET\nΔημήτρη σε ευχαριστώ πολύ για την αναφορά.\nΊσως η επικοινωνία να γίνει και πιο ουσιαστική στα 56Κ...\nΤρόποι πάντα θα βρίσκονται για να έρχονται πιο κοντά όλου του κόσμου οι δειψασμένοι για επικοινωνία.\nΤζων Μπόης Κυριακή, 11 Δεκεμβρίου 2011 - 10:20:00 μ.μ. CET\nsquarelogic Κυριακή, 11 Δεκεμβρίου 2011 - 11:30:00 μ.μ. CET\nΔημήτρη,προβλέπω οτι κάποια-όχι πολύ μακρινή στιγμή-οι όλο και πιο καταπιεστικές κυβερνήσεις/πιόνια των πραγματικών Κυρίρχων,θα μας κλείσουν και τους διακόπτες του ιντερνετ με κάποια αφορμή...\nΤώρα που όλες οι επικοινωνίες γίνονται μέσα απο αυτό ή τα κινητά,αυτή η τεράστια δυνατότητα αυτοογάνωσης από κάτω,αποκλείεται να αφεθεί ανενόχλητη...και καθώς οι παραδοσιακές δεξιότητες επικοινωνίας θα έχουν ατονήσει,το πληροφοριακό μπλακάουτ θα ισοδυναμεί με Μεσαίωνα.\nΠαραθέτω και το σχόλιο μου στο κειμενο δυναμίτη που παραπέμπεις\n"Ακόμα και όσοι σαν εμένα ανησυχούσαν σφόδρα πριν 2 χρόνια,δεν μπορούσαμε ούτε να διανοηθούμε την ταχύτητα με την οποία κάποιες αποφάσεις χορτασμένων γραφειοκρατών/οικονομολόγων θα διέλυαν την πραγματικότητα μας όπως την ξέραμε...και δεν μιλώ μόνο για τα "τζιτζίκια" της ιστορίας,αλλά και για τα "μυρμήγκια".Μέχρι πριν 1-2 μήνες μάλιστα,εν πολλοίς εμείς είμασταν το κύριο πρόβλημα,σύμφωνα με την προβαλλόμενη Αφήγηση...\nΗ ανθρωπιά θα μας χρειαστεί,αλλά δεν διαρκεί και φοβούμαι οτι δεν αρκεί..."\nthinks Δευτέρα, 12 Δεκεμβρίου 2011 - 11:53:00 μ.μ. CET\nΑγαπητέ μου Τζων Μπόη, μου έκανε μεγάλη εντύπωση το κείμενό σου, όπως περιέγραψα και στην Roadartist. Τα πιο όμορφα είναι αυτά που βγαίνουν από το πληκτρολόγιο χωρίς πρόγραμμα, σαν ατόφιες φωτογραφίες...\nΦίλε Squarelogic, δεν αμφιβάλω ότι θα το προσπαθήσουνε -αλλά το ίντερνετ έχει και κάτι που το προστατεύει: στην Αμερική τουλάχιστον ένα σημαντικότατο μέρος της αγοράς κινείται online. Μπορούν να παρακολουθούνε τι λέει ποιός σε ποιόν, αλλά να το κόψουν δεν μπορούνε τόσο εύκολα. Ιδίως μεγαθήρια σαν το Google. Στην Ελλάδα, ναι, μπορούνε να το ευνουχίσουνε, δεν αμφιβάλω, και αργά ή γρήγορα .\nΕδώ στην Ιταλία, στα χωριά που δεν έχουν ADSL κόβεται το ίντερνετ από το 56Κ μόντεμ όχι από σκοτεινές συνομωσίες, αλλά από ανικανότητα και παλιά τεχνολογία, οπότε πρέπει να τηλεφωνάω στην τέλεκομ ιτάλια κάθε λίγο και λιγάκι να τους λέω ότι πρέπει να κάνουνε ρεσέτ την σύνδεσή μου...\nΑλλά το καλό το παλληκάρι, ιδίως το νέο και ωραίο παλληκάρι, ξέρει κι άλλο μονοπάτι, και όταν είναι ανάγκη λέει στο κομπιούτερ του: "Χαλ, κάνε ένα υπεραστικό." Και το κομπιούτερ τηλεφωνάει σε ένα dialup νούμερο στη Μασαχουσέτη (όπου έχω ένα πάμφθηνο λογαριασμό για περίπτωση εμέρτζενση) και η επικοινωνία συνεχίζεται.


Νέο κύμα κακοκαιρίας από Δευτέρα με ψύχρα, μπόρες και καταιγίδες - neafarsala.gr\nΝέο κύμα κακοκαιρίας από Δευτέρα με ψύχρα, μπόρες και καταιγίδες\nΠαρασκευή, 22 Μαϊος 2020 11:30\nΈνα νέο κύμα αστάθειας αναμένεται εκδηλωθεί στη χώρα από την προσεχή εβδομάδα, με τον καιρό να αρνείται να μπει από τώρα στη θερινή περίοδο.\nΜετά από ένα τριήμερο εντυπωσιακής μεταβολής του καιρού, με αποκορύφωμα τους χιλιάδες κεραυνούς που καταγράφηκαν χθες, οι καιρικές συνθήκες αναμένεται να σταθεροποιηθούν.\nΠαρά ταύτα, και σήμερα, σύμφωνα με την ΕΜΥ, αναμένονται κατά τόπους έντονα φαινόμενα σε αρκετές περιοχές της χώρας.\nΑπό τη Δευτέρα, όμως, το σκηνικό του καιρού θα αλλάξει ξανά. Ο έμπειρος μετεωρολόγος σημείωσε ότι αναμένεται να επικρατήσει σχετική ψύχρα, «έως και κρύο», στις ορεινές περιοχές της ηπειρωτικής χώρας.\nΣε όλες τις περιοχές της χώρας, όμως, θα υπάρχει αυτό το θερμοκρασιακό εύρος, με τον καιρό να είναι ψυχρός τη νύχτα και την ημέρα να ανεβαίνει με όριο όμως τους 25 με 26 βαθμούς Κελσίου.\nΑπό την Τρίτη, όπως τόνισε, «μπαίνουμε σε τροχιά με άστατο καιρό», καθώς αναμένονται περισσότερες βροχές και καταιγίδες, ακόμα και με έντονο χαρακτήρα, πανελλαδικά.\nΟ καιρός, σημείωσε, θα ξεκινά ήπια το πρωί και το μεσημέρι – απόγευμα θα εκδηλώνονται μπόρες, βροχές και καταιγίδες, κάτι που χαρακτήρισε ως φυσιολογική συμπεριφορά για τον Μάιο.\n«Βλέποντας τις πορείες θερμοκρασιών μακροπρόθεσμα, μέχρι και τα τέλη του μήνα (σ.σ. Μαΐου) θα έχουμε σχετική ψύχρα για την εποχή, κυρίως στα κεντρικά και τα βόρεια.\nΤι σημαίνει αυτό; Τα μεσημέρια θα έχουμε 22-25 βαθμούς. Από τις αρχές Ιουνίου, όμως, θα έρθουν πιο θερμές αέριες μάζες και θα αρχίσει να ζεσταίνει. Το πρώτο δεκαήμερο του Ιουνίου θα μπούμε σε πιο καλοκαιρινές θερμοκρασίες, εκτός από το Αιγαίο, όπου θα έχει μελτέμι και οι θερμοκρασίες θα μείνουν πιο δροσερές».


Έχετε ποτέ συνδέσει την κινητή συσκευή σας με το φορητό υπολογιστή σας επειδή ήταν χαμηλή στην μπαταρία μόνο για να κλείσει το καπάκι λίγο αργότερα; Οι λόγοι μπορεί να διαφέρουν, αλλά τι γίνεται αν χρειαστεί να χρεώσετε την κινητή σας συσκευή ASAP;\nΩς γενική κατευθυντήρια γραμμή, συνήθως δεν μπορείτε να χρεώνετε οποιαδήποτε συσκευή μέσω των θυρών USB του φορητού σας υπολογιστή, εάν ο υπολογιστής βρίσκεται σε κατάσταση αναστολής λειτουργίας, αλλά τα καλά νέα είναι ότι μπορείτε εύκολα να αλλάξετε αυτό, αποδεσμεύοντας ένα μικρό κουτί που σας εμποδίζει να το κάνετε αυτό. Είναι τόσο απλό.\nΗ ενεργοποίηση αυτής της λειτουργίας είναι επίσης πολύ χρήσιμη εάν είστε έξω και δεν έχετε πρόσβαση σε μια πρίζα τοίχου για να φορτίσετε τη συσκευή σας. Με αυτόν τον τρόπο μπορείτε να είστε σίγουροι ότι δεν πρόκειται να χάσετε καμία σημαντική τηλεφωνική κλήση.\nΣημείωση : αυτό το σεμινάριο απευθύνεται σε φορητούς υπολογιστές Windows.\nΓια να ξεκινήσετε, χρειάζεστε πρόσβαση στο Διαχειριστή Συσκευών και μπορείτε να το πάτε πατώντας το κουμπί των Windows ακολουθούμενο αμέσως από το πλήκτρο "x" ή πατώντας ταυτόχρονα το "Win + R" και πληκτρολογώντας τις λέξεις devmgmt.msc.\nΚάντε διπλό κλικ όπου λέει "Universal Serial Bus Controllers" και θα πρέπει να εμφανίζονται διαφορετικές επιλογές. Η τελευταία επιλογή που θα δείτε είναι "USB Root Hub", κάντε δεξί κλικ σε αυτό και επιλέξτε "Ιδιότητες".\nΑφού το κάνετε αυτό, θα πρέπει να μπορείτε να δείτε μια καρτέλα που ονομάζεται "Διαχείριση ενέργειας". Εάν δεν μπορείτε να την δείτε, αυτό σημαίνει ότι είστε συνδεδεμένος ως κανονικός χρήστης χωρίς επιλογές διαχειριστή και δεν θα είστε σε θέση να αλλάξτε τίποτα.\nΑν είστε ο διαχειριστής και μπορείτε να δείτε την καρτέλα, η μόνη επιλογή που θα δείτε θα λέει "Να επιτρέπεται στον υπολογιστή να απενεργοποιεί αυτήν τη συσκευή για εξοικονόμηση ενέργειας". Το μόνο που χρειάζεται να κάνετε είναι να καταργήσετε την επιλογή και την επόμενη φορά που θα χρειαστεί να φορτώσετε ενώ ο φορητός υπολογιστής σας βρίσκεται σε κατάσταση αναστολής λειτουργίας, μπορείτε να το κάνετε εύκολα.\nΗ συσκευή μου δεν θα φορτίσει μετά από τον οδηγό\nΑν μετά από όλα τα προηγούμενα βήματα της συσκευής σας δεν θα χρεωθεί, είναι επειδή χρησιμοποιείτε MTP ή μεταφορά αρχείων στη συσκευή σας αντί να χρησιμοποιήσετε τη σύνδεση φόρτισης. Απλά αλλάξτε αυτό και η συσκευή σας πρέπει να φορτίζει.\nΈνας άλλος λόγος για τον οποίο ενδέχεται να μην φορτιστεί η συσκευή σας είναι ότι η Υποστήριξη Wake USB δεν είναι ενεργοποιημένη στο φορητό σας υπολογιστή. Μπορείτε να το ενεργοποιήσετε πηγαίνοντας στο BIOS (Basic Input Output System) του φορητού υπολογιστή σας. Τα βήματα για αυτό εξαρτώνται από το μοντέλο του φορητού υπολογιστή σας, αλλά δεν είναι τίποτα που μια γρήγορη αναζήτηση Google δεν μπορεί να διορθώσει.\nΕάν θέλετε να εισαγάγετε το BIOS του φορητού υπολογιστή σας, είναι καλύτερο να χρησιμοποιήσετε ένα ενσύρματο πληκτρολόγιο, αφού τα ασύρματα αυτά πιθανότατα δεν θα λειτουργούν επίσης.\nΕίναι πάντα καλή ιδέα να έχετε ενεργοποιημένη αυτή τη λειτουργία, αφού ποτέ δεν γνωρίζετε πότε θα χρειαστεί να φορτίσει τη συσκευή σας. Τώρα που ξέρετε πώς να το ρυθμίσετε, νομίζετε ότι πρόκειται να το κάνετε ή σπάνια χρεώνετε τη συσκευή σας μέσω του φορητού σας υπολογιστή; Ας γνωρίσουμε τη γνώμη σας στα σχόλια!\nΠού προτιμάτε να λαμβάνετε τα νέα σας;\neLearnOffice Σχολείο Microsoft Office: Συνδρομή διάρκειας ζωής\nΤρόπος αναβολής ή παύσης της ενημέρωσης των Windows 10\nΠιστεύετε ότι μπορείτε να αποθηκεύσετε τα αρχεία / τις πληροφορίες σας online; [Ψηφοφορία]


Επαγγελματική εκπαίδευση στο 4D Dream Coaching®\n· Ψυχολόγοι-Ψυχοθεραπευτές · Σύμβουλοι ψυχικής υγείας\n· Managers · Life ή Business Coaches\n· Εκπαιδευτικοί · HR Managers και στελέχη\n· Ιατροί · Νοσηλευτικό Προσωπικό\n· οποιοσδήποτε επιθυμεί να κάνει καριέρα σαν 4D Dream Coach®!\nCoaching (προπονητική) Training (εκπαίδευση)\nΕίναι μια συνεργασία, η οποία διευκολύνει την ανάπτυξη και επιταχύνει τις διεργασίες υψηλών επιδόσεων, ενώ παράλληλα υποστηρίζει το άτομο στην πορεία προς την επίτευξη των ονείρων και των στόχων του. Πρόκειται για μια σχέση που επιταχύνει και διευκολύνει τις διεργασίες προσωπικής και επαγγελματικής ανάπτυξης. Η εκπαιδευτική διεργασία είναι επιστημονικά τεκμηριωμένη και προσεκτικά σχεδιασμένη. Περιλαμβάνει δραστηριότητες που ενισχύουν και ενθαρρύνουν το άτομο, προκειμένου να αναπτύσσει περαιτέρω τις δεξιότητες και ικανότητές του, να εμπλουτίζει τις γνώσεις του και να επιλέγει αλλαγές στις στάσεις ή τη συμπεριφορά του, προκειμένου να βαδίζει σταθερά στο μονοπάτι των Ονείρων του.\nMentoring (καθοδήγηση) Spirituality (πνευματικότητα)\nTo 4D Dream Coach® υποστηρίζεται από Μέντορα που προσφέρει τις γνώσεις, την εμπειρία, την οπτική και την ενθάρρυνσή του και έτσι, νιώθει ασφάλεια, καθώς περπατά στο δικό του αυτογνωσιακό δρόμο. Είναι η διεργασία που μας βοηθάει να βρούμε το σκοπό της ζωής μας και να νιώθουμε εσωτερική ειρήνη. Είναι η πορεία που μας κρατά συνδεδεμένους με το πεδίο των απείρων δυνατοτήτων μας, μας «αφυπνίζει» και δίνει νόημα στην ύπαρξή μας.\nΕίναι εστιασμένο αποκλειστικά στη διευκόλυνση των συνανθρώπων μας να ανακαλύψουν και να κάνουν πραγματικότητα τα όνειρά τους! Επίσης, μέσα από τη διεργασία, το άτομο έρχεται σε επαφή με την Αποστολή του και βιώνει, ίσως για πρώτη φόρα, την αίσθηση σκοπού στη ζωή! Είναι ταυτόχρονα αυτογνωσιακό μονοπάτι και πνευματική διεργασία επαφής και σύνδεσης με το πεδίο των απεριορίστων δυνατοτήτων μας.\n· 5 εκπαιδευτικά διήμερα,\n· ώρες mentoring, για την υποστήριξη στα πρώτα σου βήματα\n· πρακτική εξάσκηση και\n· γραπτή εργασία με βάση τα βιώματα που αποκτήθηκαν.\nΣε εσένα που ξέρεις ότι το Όνειρο είναι η κινητήριος δύναμη στον κόσμο μας\nκαι έφτασε η στιγμή να διευκολύνεις\nκαι τους άλλους να ανακαλύψουν τον Ονειρευτή μέσα τους,\nαπευθύνουμε την πρόσκληση να γίνεις 4D Dream Coach®.\nΣπύρος Μαρίνος Βούλα Φλώρου\n6944 612022 6947 560539\nΑν εστιάζετε συνεχώς στα προβλήματα θα είστε θυμωμένοι, αμυντικοί και αγχωμένοι.


Ο απόλυτος προορισμός στην Αμερική έχει έρθει εδώ και μερικές εβδομάδες πιο κοντά στην Αθήνα. Εκμεταλλευτείτε το!\nnews247 25 Απριλίου 2017 10:13\nΤο τι κάνει την Νέα Υόρκη μοναδική σηκώνει πολύ συζήτηση και πολλές ερμηνείες καθώς για ο καθένας μπορεί να προτάξει και τον δικό του μοναδικό λόγο. Η σύγχρονη μητρόπολη του Δυτικού Κόσμου έχει έρθει από τον Μάρτιο πιο κοντά στην γενέτειρα του Δυτικού Πολιτισμού, την Αθήνα, χάρη στην πτήση EK209 της Emirates, την μοναδική που ενώνει τις δύο μεγαλουπόλεις όλο τον χρόνο καθημερινά.\nΠροσφέροντας προσιτή πολυτέλεια μέσω των αεροσκαφών τύπου Βoeing 777-300ER που χρησιμοποιεί για την πτήση η Emirates ταξιδεύει καθημερινά μεσημέρι από Αθήνα και βράδυ από το - λιγότερο πολύβουο και βολικότερο για αρκετός - αεροδρόμιο Νιούαρκ της Νέας Υόρκης. να ανοίξουμε μία παρένθεση και να πούμε για όσους δεν έχουν ταξιδέψει Αμερική ότι ένας από τους μεγαλύτερους εφιάλτες σε κομβικά αεροδρόμια είναι η τεράστια και ατελείωτη ουρά στον έλεγχο διαβατηρίων τόσο κατά την είσοδο όσο και κατά την έξοδο από την χώρα. Στην περίπτωση του Nιούαρκ αυτό - κατά κανόνα - το αποφεύγεις.\nΓια να επιστρέψουμε πάλι στα αεροσκάφη της Emirates και στην πτήση EK209 κάτι άλλο που θα αφήσει θετική εντύπωση στους Έλληνες επιβάτες είναι το έντονο ελληνικό χρώμα. Που ξεκινάει από τους Έλληνες αεροσυνοδούς που υπάρχουν πάντα στην συγκεκριμένη πτήση έως την τουλάχιστον μία ελληνική ταινία που υπάρχει στο ICE το πρωτοποριακό σύστημα ψυχαγωγίας της Emirates. Και φυσικά δεν λείπουν και οι ελληνικές γεύσεις από το μενού της business class αλλά και η ελληνική μουσική από τον ατελείωτο κατάλογο του "τζουκ μποξ" του ICE.\nΤι μπορείς να κάνεις με του που φτάνεις γύρω στις 10 το βράδυ; Τι καλύτερο από το να αφεθείς στην μαγεία της λουσμένης από τα φώτα της Νέας Υόρκης. Αυτό που έχεις δει σε φωτογραφίες δεν μπορεί να συγκριθεί από την εμπειρία του να βρίσκεσαι στον Μπροντουγεϊ ή στην Τάιμς Σκουέαρ που είναι λες και μόνιμα βρίσκονται κάτω από το φως χιλιάδων πυροτεχνημάτων. Και φυσικά η ώρα είναι η πλέον κατάλληλη για να δοκιμάσεις ένα από τα περίφημα κοκτέιλ στην πρωτεύουσα τους είτε σε ένα από τα χιλιάδες μπαρ στις γειτονιές της είτε στην πολυτέλεια ενός μεγάλου ξενοδοχείου.\nΗ πρώτη ημέρα μπορεί να ξεκινήσει με τις σταθερές αξίες (σ.σ. για τους περισσότερους Έλληνες αυτό σημαίνει ψώνια αλλά αυτό θα το πιάσουμε αμέσως μετά) που δεν είναι άλλη από το να δεις την πόλη από ψηλά. Μπορεί η Νέα Υόρκη να μην έχει Ακρόπολη ή Λυκαβηττό έχει όμως εκατοντάδες ουρανοξύστες. Ο πιο γνωστός και κεντρικός επισκέψιμος είναι του θρυλικού Rockefeller, όπου στο παρατηρήριο "Τοp of the Rock" από τον 67ο έως τον 70ο όροφο έχεις την Νέα Υόρκη στα πόδια σου.\nΒρίσκεται στην καρδιά της πόλης, και αρκετά κοντά στην 5η λεωφόρο όπου είναι και ο πλέον εμπορικός δρόμος της Νέας Υόρκης με τις ακριβές φίρμες να βρίσκονται δίπλα στα Zara και στα Η&Μ. Αν κάτι όμως αξίζει να δει στην συγκεκριμένη λεωφόρο αυτό είναι η Δημόσια Βιβλιοθήκη ανάμεσα στην 40η και την 42η οδό. Με περισσότερα από 53 βιβλία και άλλα αντικείμενα είναι η δεύτερη μεγαλύτερη των Ηνωμένων Πολιτειών και η τέταρτη μεγαλύτερη στον κόσμο. Αν σας φαίνεται γνωστό σαν κτήριο αλλά δεν μπορείτε να θυμηθείτε από που ή έχετε δει το Ghostbusters ή το Sex and the City.\nΜε αφορμή το τελευταίο νομίζω ότι είναι περιττό να πούμε ότι όλη η πόλη είναι ένα τεράστιο υπαίθριο σκηνικό και σε κάθε γωνιά μπορείς να βρεις σημεία που να σου αφήνουν την αίσθηση ότι έχεις ξαναβρεθεί στην Νέα Υόρκη. Από το Central Park που έτρεχε η Φοίβη στα Φιλαράκια μέχρι το θρυλικό Katz's deli όπου γυρίστηκε η πιο διάσημη σκηνή οργασμού στο "Όταν ο Χάρι γνώρισε την Σάλι". Το Katz's deli φυσικά θα το επισκεφθείτε για να δοκιμάσετε και ένα από τα καλύτερα σάντουιτς με παστράμι που είναι και το street food της πόλης.\nΑπό εκεί και πέρα η Νέα Υόρκη ανοίγεται για να καλύψει τις ανάγκες και τις επιθυμίες του καθενός. Είτε αυτή είναι πιο τουριστική εξερευνώντας τα αξιοθέατα της (από το Άγαλμα της Ελευθερίας μέχρι το μνημείο στους Δίδυμους Πύργους) είτε συλλογής εμπειριών από την επίσκεψη σε ένα μουσείο, την παρακολούθηση ενός μιούζικαλ ή ενός αγώνα στο Madison Square Garden.\nΚαι τέλος, ναι, η Νέα Υόρκη είναι ο παράδεισος για αγορές. Και αυτό δεν είναι σχήμα λόγου. Πρώτον εδώ θα έρθουν ρούχα και αντικείμενα τεχνολογίας πολύ νωρίτερα από οποιοδήποτε άλλο σημείο του πλανήτη και δεύτερον σε πολύ χαμηλότερες τιμές λόγο φορολογίας και εμπορικής πολιτικής των εταιρειών. Για όσους δεν ψάχνουν κάτι συγκεκριμένο δύο είναι οι "ναοί", το πολυκατάστημα Macy's και τα εκπτωτικά καταστήματα Century21. Φυσικά εκπτώσεις και προσφορές υπάρχουν σε όλα τα εμπορικά της πόλης σχεδόν όλο τον χρόνο.


1ο Νηπιαγωγείο Ηρακλείου Αττικής: Μαρτίου 2014\nΑυτή την εβδομάδα μιλήσαμε για την άνοιξη και πιο συγκεκριμένα για τις αλλαγές που παρατηρούμε στη φύση, για τις μεγάλες γιορτές της Άνοιξης (25η Μαρτίου, Πάσχα, Πρωτομαγιά), για τα χελιδόνια που επιστρέφουν στη χώρα μας και χτίζουν τις φωλιές τους και τέλος για τα φρούτα της Άνοιξης.\nΟι μαθητές μας με αφορμή τη συζήτηση, έγιναν ζωγράφοι και ζωγράφισαν ανοιξιάτικα τοπία.\nΙδού το αποτέλεσμα!!!!!\nΑναρτήθηκε από Θεώνη Καμπανά στις Σάββατο, Μαρτίου 29, 2014\nΕτικέτες Άνοιξη, Εικαστικά, Ηλεκτρονικός υπολογιστής\nστα πλαίσια της Etwinning συνεργασίας μας "Interesting professions around us", δημιουργήσαμε ιστολόγιο όπου μπορείτε να δείτε τις δραστηριότητες που πραγματοποιούμε. Θα είναι χαρά μας να δούμε σχόλιά σας!\nΓια να μεταβείτε στο blog μας κάντε κλικ στην εικόνα:\nΑναρτήθηκε από Mary Fournari στις Πέμπτη, Μαρτίου 27, 2014\nΤο θέμα έκλεισε με ένα παραμύθι εμπνευσμένο από τα ίδια τα παιδιά. Το αποτέλεσμα είναι απλά εξαιρετικό. Μπράβο τους!!!\nΑναρτήθηκε από Κοτταρίδου Μαρία στις Τετάρτη, Μαρτίου 12, 2014\nΟι δεινόσαυροι είναι ένα θέμα που λατρεύουν τα παιδιά. Μέσα από ενδιαφέρουσες δραστηριότητες και μέσα από εποπτικό και ηλεκτρονικό υλικό προσπαθήσαμε και προσεγγίσαμε αυτό το τόσο αγαπητό προιστορικό ζώο.\nΜελετήσαμε το σκελετό του και μάθαμε τα μέρη που αποτελείται.\nΖωγραφίσαμε και κατασκευάσαμε τους δικούς μας δεινόσαυρους.\nΠαίξαμε ένα παιχνίδι με τους δεινόσαυρους.\nΚαι φυσικά διασκεδάσαμε πολύ!!!!\nΟ Μάρτης ή Μαρτάκι είναι ένα παμπάλαιο έθιμο, με βαλκανική διασπορά. Πιστεύεται ότι έχει τις ρίζες του στην Αρχαία Ελλάδα, και συγκεκριμένα στα Ελευσίνια Μυστήρια καθώς οι μύστες των Ελευσίνιων Μυστηρίων έδεναν μια κλωστή, την Κρόκη, στο δεξί τους χέρι και το αριστερό τους πόδι.\nΑπό τη 1η ως τις 31 του Μάρτη, τα παιδιά φορούν στον καρπό του χεριού τους ένα βραχιολάκι, φτιαγμένο από στριμμένη άσπρη και κόκκινη κλωστή, το Μάρτη ή Μαρτάκι. Σύμφωνα με τη λαϊκή παράδοση, ο Μάρτης προστατεύει τα πρόσωπα των παιδιών από τον πρώτο ήλιο της Άνοιξης, για να μην καούν. Το βραχιολάκι αυτό το βγάζουν στο τέλος του μήνα και το αφήνουν πάνω στις τριανταφυλλιές όταν δουν το πρώτο χελιδόνι, για να τον πάρουν τα πουλιά και να χτίσουν τη φωλιά τους (πηγή: http://www.sansimera.gr/articles/131).\nΤηρώντας, λοιπόν τις παραδόσεις του λαού μας, φτιάξαμε και εμείς το δικό μας Μαρτάκι.\nΠήραμε άσπρη και κόκκινη κλωστή:\nΈτοιμο το βραχιολάκι για δέσιμο!\nΤο μετρήσαμε στο χεράκι μας, το δέσαμε καλά για να μην λυθεί και το κόψαμε!\nΤα Μαρτάκια στα μικρά μας χεράκια!\nΑναρτήθηκε από Θεώνη Καμπανά στις Τρίτη, Μαρτίου 04, 2014


Βερσαλλίες, η έδρα της απόλυτης μοναρχίας | Η ΚΑΘΗΜΕΡΙΝΗ\nΤο ανάκτορο των Βερσαλλιών που απολαμβάνουν σήμερα οι επισκέπτες αποτελεί έργο ζωής του βασιλιά-ήλιου Λουδοβίκου XIV, ενώ η σημερινή του μορφή διαμορφώθηκε μέσα από αιώνες προσεκτικής διαχείρισης του φυσικού περιβάλλοντος της περιοχής.\nΤο ανάκτορο θεμελιώθηκε από τον πατέρα του Λουδοβίκου XIV, Λουδοβίκο XIII, που αναζητούσε κυνηγετικό περίπτερο σε κοντινή απόσταση από το Παρίσι. Οι τρεις βασιλείς (Λουδοβίκος XIV, XV και XVI) που διέμειναν στο ανάκτορο προσέθεσαν σε αυτό νέα κτίσματα, διαμόρφωσαν και επέκτειναν τους κήπους και δημιούργησαν σε αυτό παραρτήματα και δημόσια κτίρια, κατάλληλα για τις δραστηριότητες ενός απόλυτου μονάρχη.\nΗ σταδιακή αρχιτεκτονική διαμόρφωση του χώρου αποτελεί από μόνη της ακριβή ιστορική καταγραφή της εδραίωσης της απόλυτης μοναρχίας και της παρεπόμενης τιθάσευσης της τάξης των φεουδαρχών στις βουλές του μονάρχη. Η δημιουργία νέων βασιλικών κτισμάτων, ικανών να χωρέσουν τις εκατοντάδες αυλικούς και γαλαζοαίματους ικέτες στην αυλή του «βασιλιά-ήλιου», καθώς και η κατασκευή κτιρίων εκπάγλου κάλλους, όπως της όπερας των Βερσαλλιών ή των Μεγάλων Βασιλικών Στάβλων, επέτρεψε στον οίκο των Βουρβόνων να βιώσει το απολυταρχικό όνειρο, μέχρι τη βίαιη «αφύπνιση» του 1789.\nΟι Βερσαλλίες, εκτός από αγαπημένος τόπος κυνηγιού και μετέπειτα πολυτελές ανάκτορο, κατέστη έτσι και σύμβολο της απόλυτης εξουσίας του Βουρβόνου μονάρχη, ικανό να εντυπωσιάσει και να προκαλέσει δέος ακόμη και στον πλέον αδιάφορο επισκέπτη. Την ίδια στιγμή, η καθημερινή ζωή στο ανάκτορο, με τις μυριάδες περιπλοκότητες και φαινομενικά ασήμαντες λεπτομέρειες, δημιούργησε πραγματική σχολή συμπεριφοράς για μέλη βασιλικών οικογενειών, αυλικούς και υπηρέτες κάθε δυναστικού οίκου της Ευρώπης και πέρα από αυτή. Η γοητεία της αυλής του «βασιλιά-ήλιου» ήταν τέτοια, που ακόμη και νεόκοποι δυνάστες χωρίς οικογενειακή νομιμοποίηση, όπως ο Ναπολέων Βοναπάρτης, αγωνίστηκαν να αναπαράγουν τις συνήθειες, το σκηνικό και το ύφος των Βερσαλλιών του 17ου αιώνα.\nΠώς η αρχιτεκτονική… κατέγραψε την εξουσία\nΑν και το ανάκτορο των Βερσαλλιών θεμελιώθηκε από τον Λουδοβίκο XIII, ο γιος και διάδοχός του, Λουδοβίκος XIV, είναι αυτός που ανέδειξε το ανάκτορο στο πιο λαμπρό δυναστικό κτίσμα του κόσμου.\nΗ επιλογή των Βερσαλλιών από τον κοινωνικά απομονωμένο και ακατάδεχτο Λουδοβίκο XIII ως τόπου διαμονής εξέπληξε ουκ ολίγους αυλικούς. Η περιοχή, σε απόσταση περίπου 30 χιλιομέτρων από το Παρίσι, δεν διέθετε ικανά αποθέματα πόσιμου νερού, ενώ η τοποθεσία του, στην κορυφή λόφου, δημιουργούσε σχεδόν ανυπέρβλητα για την εποχή κατασκευαστικά προβλήματα για τη μεταφορά νερού από τον ποταμό Σηκουάνα στο παλάτι.\nΜε τη στέψη του Λουδοβίκου XIV σε ηλικία πέντε μόλις ετών το 1643, τις δυναστικές εξουσίες αναλαμβάνουν η μητέρα του Αννα της Αυστρίας και ο καρδινάλιος Μαζαρέν. Το ξέσπασμα της «σφενδόνης», της εξέγερσης του παρισινού λαού με τη στήριξη μερίδας ευγενών κατά της βασιλείας το 1648 και η εξευτελιστική ομηρία στην οποία υποχρεώνεται η βασιλική αυλή, πείθει τον νεαρό Λουδοβίκο για τη χρησιμότητα της μετακόμισης του θρόνου σε απόσταση ασφαλείας από την ταραχώδη πρωτεύουσα.\nΤο μικρό ανάκτορο – κυνηγετικό περίπτερο του πατέρα του στο δάσος των Βερσαλλιών αποδεικνύεται ιδανικό για το σκοπό αυτόν. Η σχετικά μεγάλη απόστασή του από το Παρίσι ευνοεί την εδραίωση της «ελέω Θεού» απόλυτης μοναρχίας, με τους ευγενείς να αναγκάζονται να διαμένουν ως απλοί προσκεκλημένοι σε βασιλικά διαμερίσματα, αντί των δικών τους ανακτόρων της πρωτεύουσας. Την ίδια στιγμή, η απόσταση των 30 χιλιομέτρων από την πρωτεύουσα κρατάει μακριά από τις Βερσαλλίες τον ενοχλητικό και συχνά επιθετικό παρισινό όχλο.\nΣε αντίθεση με τον αντικοινωνικό και μονήρη πατέρα του, που είχε ως μοναδικό πάθος του το κυνήγι, ο βασιλιάς Ηλιος είναι γνωστός καλοφαγάς και λάτρης του γυναικείου φύλου. Ο γάμος του με την πρώτη εξαδέλφη του Μαρία Θηρεσία της Αυστρίας το 1660 υποχρεώνει τον Λουδοβίκο σε επίδειξη απίστευτης ευρηματικότητας, για να αποκρύψει τις πολυάριθμες ερωτικές του περιπέτειες με κυρίες ευγενούς καταγωγής και όχι μόνο.\nΤην ίδια στιγμή, οι ασφυκτικές απαιτήσεις της μοναρχίας, που παρά τον απόλυτο χαρακτήρα της χρειάστηκε σε κάθε της βήμα τη νομιμοποίηση και την έγκριση της τάξης των ευγενών, ανάγκασε τον Λουδοβίκο XIV να επεκτείνει το ανάκτορο, ώστε αυτό να χωράει τις εκατοντάδες οικογένειες ευγενών αυλικών, τα χιλιάδες μέλη του υπηρετικού προσωπικού, αλλά και τα ακόμη περισσότερα άλογα του οίκου των Βουρβόνων.\nΤο 1682, ο Λουδοβίκος XIV ολοκληρώνει την ανάδειξη των Βερσαλλιών σε ουσιαστική πρωτεύουσα της χώρας, μεταφέροντας εκεί μόνιμα τα ανάκτορα και την έδρα της κυβέρνησης, που παραμένει στο ανάκτορο μέχρι και την επανάσταση του 1789. Στα τέλη της δεκαετίας του 1670, ο βασιλιάς Ηλιος ολοκληρώνει την κατασκευή της εντυπωσιακής «αίθουσας των Κατόπτρων», σχεδιασμένη από τον αρχιτέκτονα της αυλής, Μανσάρ. Σε αυτή, αλλά και στα εξίσου εντυπωσιακά «βασιλικά διαμερίσματα», ο Λουδοβίκος αποδεικνύει το μεγαλείο του βασιλικού του οίκου, διαφημίζοντας την απόλυτη βασιλική εξουσία, τη συγκέντρωση κάθε εξουσίας στα χέρια του μονάρχη αλλά και την ικανότητα των Γάλλων τεχνιτών. Το 1680, ο ταλαντούχος αρχιτέκτονας κήπων Λε Νοτρ διαμορφώνει τον προσεκτικά σχεδιασμένο προαύλιο χώρο των Βερσαλλιών με τη μοναδική προοπτική. Τον αυστηρό νεοκλασικισμό των ανακτόρων στις Βερσαλλίες, με τις ορθογώνιες προοπτικές και τις αυστηρές προσόψεις των κτιρίων, «σπάνε» ορισμένες μπαρόκ πινελιές, όπως τα περίτεχνα χάλκινα αγάλματα στα σιντριβάνια των κήπων.\nΟ διάδοχος του Λουδοβίκου XIV και εγγονός του, Λουδοβίκος XV, εγκαταλείπει το αυστηρό τελετουργικό στο ανάκτορο. Η απόφαση αυτή προκαλεί, όμως, την οργή των αυλικών, που παραπονούνται ότι δεν βλέπουν πια ποτέ τον βασιλιά τους.\nΜια τυπική ημέρα του βασιλιά Ηλιου ξεκινούσε στις 07.30 με τον Πρώτο Υπηρέτη να εισέρχεται στο βασιλικό υπνοδωμάτιο και να ανακοινώνει με βροντερή φωνή: «Μεγαλειότατε, ήλθε η ώρα». Τη σκηνή αυτή είχαν δικαίωμα να παρακολουθήσουν μόνο ο ιατρός του μονάρχη, καθώς και λίγοι υψηλοί αυλικοί, κάτοχοι άδειας «Μεγάλης Εισόδου», που μπορούσαν να απολαύσουν την πρωινή τουαλέτα του Λουδοβίκου (χτένισμα και ξύρισμα).


ΣΥΡΙΖΑ: Ο κ. Μητσοτάκης και τα στελέχη της ΝΔ στηρίζουν την αισχροκέρδεια και κοροϊδεύουν τους πολίτες - Eleutheranea.gr\nΑρχική Πολιτική ΣΥΡΙΖΑ: Ο κ. Μητσοτάκης και τα στελέχη της ΝΔ στηρίζουν την αισχροκέρδεια...\nΣΥΡΙΖΑ: Ο κ. Μητσοτάκης και τα στελέχη της ΝΔ στηρίζουν την αισχροκέρδεια και κοροϊδεύουν τους πολίτες\nΣΥΡΙΖΑ: Ανακοίνωση σχετικά με την αισχροκέρδεια και την ακρίβεια εξέδωσε ο ΣΥΡΙΖΑ ΠΣ.\nΑνακοίνωση σχετικά με την αισχροκέρδεια και την ακρίβεια εξέδωσε ο ΣΥΡΙΖΑ ΠΣ. Όπως αναφέρει στην ανακοίνωσή του το κόμμα της αξιωματικής αντιπολίτευσης, «ο κ. Μητσοτάκης και τα στελέχη της ΝΔ όχι απλά στηρίζουν την αισχροκέρδεια, αλλά κοροϊδεύουν τους πολίτες μέσα στα μούτρα τους».\n«Περισσότεροι από 25.000 μισθωτοί, συνταξιούχοι και νοικοκυριά, βρίσκονται ήδη αντιμέτωποι με διακοπή ρεύματος, αδυνατώντας να πληρώσουν τη ληστρική ρήτρα αναπροσαρμογής Μητσοτάκη που πολλές φορές ξεπερνά ακόμα και τον μισθό ή την σύνταξή τους. Η απάντηση της ΝΔ στην απελπισία τους είναι χυδαίες προσβολές όπως ότι «μπορούν να πληρώσουν» και πως «το τζάμπα πέθανε», όπως είπε με απύθμενο θράσος ο βουλευτής της Β. Οικονόμου στην ΕΡΤ.\nΕνώ μόλις χθες η κα Καραμανλή ενημέρωσε τον κόσμο πως «χαλάλι» του κ. Στάσση η έπαυλη 759τ.μ. με πισίνες ολυμπιακών εγκαταστάσεων στη Τζιά. Ο κ. Μητσοτάκης και τα στελέχη της ΝΔ όχι απλά στηρίζουν την αισχροκέρδεια, αλλά κοροϊδεύουν τους πολίτες μέσα στα μούτρα τους. Απαιτούμε να μην προχωρήσει ο σχεδιασμός για χιλιάδες διακοπές παροχής ρεύματος. Η κοινωνία απαιτεί μέτρα προστασίας, μέτρα που μια προοδευτική κυβέρνηση μπορεί να υλοποιήσει».\nΠροηγούμενο άρθροΈλον Μασκ: «Θα αγοράσω την Coca Cola για να …»\nΕπόμενο άρθροΦουλ στις… ανακατασκευές η Αθήνα – Μπακογιάννης: “Βελτιώνουμε την καθημερινότητα των πολιτών”


Ελεύθερη Φωνή - Messolonghi Bylocals: Επιστρέφει το quiz με τα κτήρια της πόλης!\nMessolonghi Bylocals: Επιστρέφει το quiz με τα κτήρια της πόλης!\nΣάββατο 13 Φεβρουαρίου ξεκινάει το 2ο Quiz Αρχιτεκτονικής\nΤο quiz με τα κτήρια της πόλης επιστρέφει! Σου έλειψε;\nΎστερα από τη μεγάλη συμμετοχή που είχε το πρώτο παιχνίδι, η ομάδα της αρχιτεκτονικής του Messolonghi by Locals, μπήκε με χαρά στη διαδικασία να δημιουργήσει το επόμενο quiz!\nΠαίξε μαζί μας και βρες το κτήριο στο οποίο θα ανήκει η αρχιτεκτονική λεπτομέρεια που θα σου δώσουμε!\nΠίστεψέ μας είναι ένας ωραίος τρόπος να περάσεις τα σαββατοκύριακα της καραντίνας!\nΑπό το Σαββατοκύριακο 13-14/Φεβρουαρίου και για τα επόμενα 3 σαββατοκύριακα (20-21/2, 27-28/2, 6-7/3) θα κοινοποιούμε στο messolonghibylocals.com/quiz2 μία φωτογραφία από λεπτομέρειες κτηρίων της πόλης του Μεσολογγίου.\nΔιάβασε αναλυτικά τις οδηγίες του παιχνιδιού: messolonghibylocals.com/quiz2/\nTags: Τοπικός Κόμβος Local HUB


Απώλεια βάρους σε μια εβδομάδα | Επίσημη ιστοσελίδα Dietonus\nΠώς να χάσουν βάρος σε μια εβδομάδα: μέθοδοι, διατροφή\nΟι επιστήμονες έχουν αποδείξει ότι αυτό είναι ακριβώς το χρονικό διάστημα που απαιτείται από το σώμα για μέγιστη σαφήνεια να αισθάνονται τα θετικά αποτελέσματα του πειραματισμού με την απώλεια βάρους. Με την πρώτη ματιά, είναι μια βραχυπρόθεσμη, ωστόσο, από ψυχολογική άποψη, έχει μεγάλη σημασία και μας επιτρέπει να υπολογίζετε σε σημαντικό αποτέλεσμα.\nΕκτός από μονότονες δίαιτες σε μεγάλη ποικιλία από σχέδια για το γεύμα που του επιτρέπουν να χάσει σε μια εβδομάδα τα επιπλέον κιλά, ενώ το φαγητό καταπληκτικό και πλούσιο. Διαφορετικές δίαιτες, ανάλογα με την πολυπλοκότητά τους και τον προσανατολισμό του, σας επιτρέπουν να χάσετε σε επτά ημέρες από 3 έως 10 κιλά υπέρβαρος. Την επιτυχία της εκδήλωσης και μεγάλες εξαρτάται από την επιλογή συγκεκριμένων διατροφικών αναγκών που θα είναι άνετο για σας και θα είναι εφικτή. Για την απώλεια βάρους δεν πρέπει να αλλάξουν ριζικά τον τρόπο ζωής σας και να δεσμευτεί σκόπιμη πράξεις.\nΗ τιμή της η εβδομαδιαία απώλεια βάρους\nΓια τις προσπάθειές σας να χάσετε βάρος σε μια εβδομάδα γίνει μια επιτυχία, θα πρέπει να εξετάσει προσεκτικά την επιλογή της διατροφής, τότε θα δώσει το επιθυμητό αποτέλεσμα. Ο δείκτης απόδοσης δεν είναι μόνο τα κιλά που θα χάσεις, αλλά επίσης τη δυνατότητα να αποθηκεύσετε το αποτέλεσμα και δεν βλάπτουν την ποιότητα ζωής και την υγεία.\nΌταν το σώμα είναι συνθηκών των χρονικών περιορισμών, η έμφαση είναι στην καθημερινή διατροφή. Κάθε άλλο καλό επιχειρήσεις, όπως η αλλαγή του τρόπου της ημέρας, θετική διάθεση και να ενισχύσει τη σωματική δραστηριότητα επιθυμία δεν θα έχουν το χρόνο να δώσει ορατά αποτελέσματα σε τόσο σύντομο χρονικό διάστημα.\nΥπάρχουν τρεις τρόποι που δίνει ένα σαφές αποτέλεσμα για όσους επιθυμούν να περάσουν μια εβδομάδα δίαιτα:\nΗ απότομη περιορισμό της χρήσης των θερμίδων ("πείνα" δίαιτα κάνει το σώμα να δείχνει την απουσία σωματική άσκηση);\nΜονο-διατροφή, η οποία περιλαμβάνει τη χρήση των μενού σε ένα προϊόν με ορισμένες ιδιότητες (μονοτονία διαφορετικά επηρεάζει την ψυχολογία της διαδικασίας – κάποιος μπορεί να είναι αηδία να απορροφήσει το φαγόπυρο με το γιαούρτι, ως θεραπεία για τα επιπλέον κιλά και κάποιος που ζυγίζουν στην ομοιομορφία);\nΔιατροφή βασισμένη σε πρωτεΐνες διατροφή, επηρεάζουν τις χημικές διεργασίες και τα διορθωτικά μεταβολισμό (διάσημο για την αποθήκευση του αποτελέσματος για μεγάλο χρονικό διάστημα λόγω της έλλειψης του κινδύνου μείωσης της μυϊκής μάζας, σε αντίθεση με τις δίαιτες Express).\nΟρισμένοι πιστεύουν ότι η σπανιότητα και η μονοτονία του φαγητού σας βοηθά να επιτύχετε τα καλύτερα αποτελέσματα στην απώλεια βάρους. Αλλά δεν είναι τόσο κοντά στην αλήθεια, όπως θα θέλαμε. Μια εβδομάδα είναι πολύς χρόνος για αυστηρούς διαιτητικούς περιορισμούς, κινδύνους για την υγεία, σε αυτή την περίπτωση, υπερβαίνει την αξία του αποτελέσματος.\nΓια πολλές από αυτές τις δίαιτες δεν είναι μια θλιβερή τάση να "οροπέδιο", όταν το πρώτο ζευγάρι των ημερών είναι ένα γρήγορο ξεκίνημα, αλλά στη συνέχεια, ξαφνικά απώλεια βάρους σταματά, λόγω των περιορισμών του σώματος περιλαμβάνει μια κατάσταση έκτακτης ανάγκης και να επιβραδύνει την κατανάλωση ενέργειας. Αυτό οδηγεί στο γεγονός ότι το βάρος δεν είναι πραγματικά επαναφορά, και τις εξουσίες που φεύγει από το σώμα, το οποίο αρχίζει να αισθανθείτε ληθαργικό.\nΘέλοντας για μια ελάχιστη στιγμή για να ρίξει το μέγιστο ποσό κιλά, προσπαθήστε να επιλέξετε το μικρότερο από τα δύο κακά, την εκτίμηση των κινδύνων και τα όρια του σώματος. Σύντομη δίαιτα καλά αποτελέσματα μπορεί να χρησιμεύσει ως ένα μεγάλο κίνητρο για να ακολουθήσει για να απαλλαγούμε από το περιττό βάρος. Αλλά θα πρέπει πάντα να θυμάστε ότι μετά το "πεινάω" δίαιτες παλιά πίσω το βάρος αρκετά γρήγορα. Για το λόγο αυτό, μετά από μια εβδομάδα της νηστείας για λόγους λεπτή σιλουέτα και την ομορφιά, είναι σημαντικό να συνεχίσουν να απέχουν από την υπερκατανάλωση τροφής.\nΕπίσης, δεν θα εμποδίζουν την επαρκή αξιολόγηση της κατάστασης της υγείας τους. Δεν συνιστάται να χάσουν βάρος μόνοι τους, αν το υπερβολικό βάρος υπερβαίνει τα 30 kg * σε αυτή την περίπτωση απαιτεί μια πολυδιάστατη στήριξη από τους γιατρούς. Να είστε βέβαιος να συμβουλευτείτε το γιατρό σας πριν από σκληρά για τη μείωση της ενεργειακής αξίας της διατροφής ή να πάω να το μονο-διατροφή.\nΤα πέντε πιο δημοφιλή εβδομαδιαία διατροφή\nΙαπωνική διατροφή. Σας επιτρέπει να επαναφέρετε από 4 έως 7 κιλά. η Ουσία της δίαιτας έγκειται στην σχεδόν πλήρη απουσία των υδατανθράκων, και τα γεύματα είναι βαμμένο αυστηρά με την ώρα και γραμμάρια.\nΚεφίρ διατροφή. Σας δίνει τη δυνατότητα να χάσει 3 έως 5 λίρες την εβδομάδα. Το μενού περιλαμβάνει γιαούρτι και μερικά άλλα τρόφιμα επιτρέπεται.\nΦαγόπυρο διατροφή. Δίνει ένα ρεκόρ – μέχρι 1 kg ανά ημέρα. Οι Ρώσοι είναι πολύ λάτρης του αυτό το χρήσιμο δημητριακά, αλλά για το μενού διατροφή φαγόπυρο δεν είναι βρασμένο με το συνηθισμένο τρόπο, και ατμού σε βραστό νερό χωρίς αλάτι. Η γεύση από αυτά τα δημητριακά δεν είναι διαφορετική από βρασμένο φαγόπυρο, και το πλεονέκτημά του είναι ότι διατηρεί σχεδόν όλες τις χρήσιμες ιδιότητες.\nΧυμό μονο-διατροφή. Αυτή η δίαιτα αγάπη "centerfolds", όπως ομαλά λειτουργεί στο άμεσο μέλλον. Ωστόσο, τροφοδοτείται εξ ολοκλήρου από τους χυμούς προκαλεί το σώμα τεράστιο κακό, και μία εβδομάδα είναι πάρα πολύ μεγάλη και πάρα πολύ ακραία ένας όρος για αυτή τη δίαιτα. Θα πρέπει να εγκριθεί μόνο σε ακραίες περιπτώσεις. Κατά το πρώτο σημάδι της ταλαιπωρίας στο σώμα διατροφή θα πρέπει να σταματήσει για λόγους υγείας. Για τους λάτρεις των φρούτων θα του ταιριάζει πολύ πιο απαλή και ισορροπημένη δίαιτα του γκρέιπφρουτ.\nΗ νηστεία διατροφή από τον διαιτολόγο της Ρωσίας Queen Margaret. Αυτή η διατροφή περιλαμβάνει ένα καθημερινό σχέδιο το γεύμα που περιλαμβάνει ένα 2.5 λίτρο νερό, 1 λίτρο άπαχο γιαούρτι, 100 γρ. από το τυρί, 400 γραμμάρια κοτόπουλο, 1 πατάτες και δυο αγγούρια. Την εβδομάδα αυτή η δίαιτα σας επιτρέπει να χάσετε σε μια φειδωλοί λειτουργία 2-3 kg.\nΓρήγορα εσθονίας διατροφή\nΓια να χάσετε 5 κιλά σε μία εβδομάδα είναι δυνατόν με την εσθονική διατροφή, που περιλαμβάνει ένα πολύ περίπλοκο σχέδιο γεύματος, στην πραγματικότητα αποτελείται από αρκετές μονο-διατροφή. Για επτά μέρες, σύμφωνα με την απαγόρευση είναι το αλάτι και τη ζάχαρη, καθώς και τα καρυκεύματα και σάλτσες. Σε αυτό το διάστημα, συνιστάται να μην καταναλώνετε καφέ και τσάι, και να απαλλάξει το σκέτο νερό, χωρίς φυσικό αέριο, το οποίο απαιτείται δεν είναι λιγότερο από 1,5 l ανά ημέρα. Το συγκεκριμένο μενού, την ποσότητα των τροφίμων που διανέμονται ομοιόμορφα από το πρωί μέχρι το βράδυ.\nΗμέρα 1. 6 Τεμ βρασμένα αυγά.\nΗμέρα 2. 1 κιλό άπαχο τυρί cottage.\n3η μέρα. 300 g ατμού ή μαγειρεμένο κοτόπουλο.\n4-ης ημέρας. Σούπα με ρύζι: 100 γραμμάρια δημητριακά, βρασμένο σε 1 λίτρο νερό.\n5-ης ημέρας. 6 Τεμ βρασμένες πατάτες με τη φλούδα τους.\nΤην 6η ημέρα. 1 κιλό μήλα.\n7η ημέρα. 1,5 λίτρο κεφίρ.\nΜην ξεγελιέστε από τη λέξη "πλούσια", επειδή η διατροφή δίνει καλά αποτελέσματα: κατά τη διάρκεια της εβδομάδας από 3 έως 10 kg (το αποτέλεσμα εξαρτάται από τις ατομικές ιδιαιτερότητες του μεταβολισμού και του αρχικού βάρους). Η επίδραση των εβδομαδιαίων αυγό διατροφή βασίζεται στη χρήση του Βιοτίνη, η οποία συμβάλλει στην επιτάχυνση των λιπιδίων και των υδατανθράκων και εξισορροπεί τα επίπεδα σακχάρου στο αίμα. Η βιοτίνη έχει μεγάλη σημασία στη διατροφή για τους διαβητικούς.\nΣε περίπτωση που χρειάζεστε για να χάσετε βάρος γρήγορα, διατροφή για τα αυγά, προτιμότερο, επειδή αυτό το προϊόν είναι καλά διαποτίζει το σώμα. Αυγά αφομοιώνονται σιγά-σιγά, ώστε να μην αντιμετωπίσει το οδυνηρό αίσθημα της πείνας. Μια πολύ χρήσιμη προσθήκη στο μενού, το αυγό, το γκρέιπφρουτ, το οποίο περιέχει μια ειδική φλαβονοειδών naringenin που ρυθμίζουν την έκκριση ινσουλίνης και επιτρέποντας σε σας για να κρατήσει την όρεξή σας υπό έλεγχο.\nΚατά την περίοδο της δίαιτας δεν μπορεί να φάει το αλάτι και τη ζάχαρη, σάλτσες από το κατάστημα και άλλα παρασκευασμένα καρυκεύματα, χυμούς, αναψυκτικά και ψωμί. Ανά ημέρα θα πρέπει να πίνετε τουλάχιστον 1,5 λίτρο νερό.\nΗμέρα 1. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Για το δείπνο: ντομάτα, δυο αυγά, το τσάι από βότανα. Για το δείπνο: σαλάτα, βούτυρο, παντζάρια, πατάτες και καρότα, δυο αυγά, γκρέιπφρουτ και τσάι χωρίς ζάχαρη.\nΗμέρα 2. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Μεσημεριανό: γκρέιπφρουτ και μερικά αυγά. Βραδινό: 150 γραμμάρια άπαχο μαγειρεμένο κρέας, δυο αυγά και μια πράσινη σαλάτα.\n3η μέρα. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Για μεσημεριανό: το σπανάκι, τα δύο αυγά και το τσάι χωρίς ζάχαρη. Δείπνο: σαλάτα χωρίς λάδι, δυο αυγά, τσάι από βότανα και 100 g χαμηλής περιεκτικότητας σε λιπαρά τυρί cottage.\n4-ης ημέρας. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Για μεσημεριανό: το σπανάκι, τα δυο αυγά και καφέ. Δείπνο: βινεγκρέτ χωρίς λάδι, 150 γραμμάρια ψάρι στη θάλασσα, δύο αυγά και το τσάι.\n5-ης ημέρας. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Για μεσημεριανό: το σπανάκι, τα δυο αυγά και καφέ. Δείπνο: σαλάτα λάχανο, 150 γραμμάρια ψάρι, το τσάι ή μαύρο καφέ.\nΤην 6η ημέρα. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Μεσημεριανό γεύμα: σαλάτα φρούτων (φρούτα είναι επιθυμητό). Βραδινό: 150 γρ. βραστό άπαχο κρέας, δυο αυγά, σαλάτα σέλινο, αγγούρι και ντομάτα, τσάι από βότανα.\n7η ημέρα. Για Πρωινό: γκρέιπφρουτ, δύο αυγά, καφέ χωρίς γάλα και ζάχαρη. Για μεσημεριανό: το κρύο μαγειρεμένο κοτόπουλο, δυο αυγά, γκρέιπφρουτ και ντομάτες. Βραδινό: 150 γρ κρύο μαγειρεμένο κοτόπουλο, δυο αυγά, σαλάτα λάχανο, καρότο και ντομάτα, μαύρο καφέ χωρίς ζάχαρη.\nΚατά το αυγό δίαιτα, είναι προτιμότερο να πίνουμε ορυκτό αλκαλικό νερό που περιέχεται στο γκρέιπφρουτ το οξύ είχε εξουδετερωθεί.\nΤο μενού αυτού του τύπου αναφέρεται σε "χημική" λόγω μειωμένης περιεκτικότητας σε υδατάνθρακες και αυξημένη περιεκτικότητα σε πρωτεΐνη. Το αυγό διατροφή είναι καλή, επειδή στη διαδικασία της απώλειας του βάρους το άτομο δεν χάνει την πρωτεΐνη που διατηρεί. Μειώνοντας το επίπεδο των διαθέσιμων "καυσίμων", με τη μορφή των υδατανθράκων, ο οργανισμός αρχίζει να καταναλώνουν τα αποθέματα λίπους.\nΥγιεινή διατροφή δείπνο – 5 κιλά την εβδομάδα!\nΌπως μπορεί να έχετε μαντέψει, το επόμενο διατροφή είναι με βάση τις αρχές της υγιεινής διατροφής, και το κύριο όπλο είναι η έλλειψη δείπνο. Τελευταία τα τρόφιμα που λαμβάνονται, όχι αργότερα από τις 18:00. Ένα δευτερεύον όφελος σε αυτή τη δίαιτα είναι να γίνει νωρίς για ύπνο χωρίς άδεια και ανθυγιεινά αιωρείται μπροστά από τον υπολογιστή ή την ΤΗΛΕΌΡΑΣΗ.\nΓενικά, δεν συνιστάται να σπάσει απότομα την συνηθισμένη ρουτίνα της ημέρας. Επιπλέον, θα πρέπει να τηρούν αυστηρά τον κατάλογο των προϊόντων για την ημέρα και δεν αλλάζουν σύμφωνα με τις επιθυμίες τους και την διάθεση.\nΕίναι σημαντικό κατά τη διάρκεια ολόκληρης της εβδομάδας να μην τρώνε το αλάτι και τη ζάχαρη, θα πρέπει να αποφεύγεται το αλκοόλ. Φρούτα μενού δεν είναι απαραίτητο να τρώνε το κύριο γεύμα, θα πρέπει να έχουν μισή ώρα πριν από ένα γεύμα ή 30 λεπτά αργότερα. Επιπλέον, κάθε μέρα πρέπει να πίνουμε μεγάλη ποσότητα απλών μη-ανθρακούχο νερό.\nΗμέρα 1. Για Πρωινό: 50 g ψάρια για μερικά φύλλα μαρουλιού με λίγο ελαιόλαδο, πλήρες ποτήρι του 1% κεφίρ. Για μεσημεριανό: μερικές φέτες ψωμί ολικής άλεσης, ένα βραστό αυγό 90 γρ κοτόπουλο ή Γαλοπούλα.\nΗμέρα 2. Πρωινό: 80 γρ. βρασμένο βόειο κρέας, 1 βραστή πατάτα, το σέλινο, χωρίς περιορισμό, βρασμένο καρότο και πράσινο τσάι χωρίς ζάχαρη. Μεσημεριανό: 100 g χαμηλής περιεκτικότητας σε λιπαρά τυρί cottage, ένα ποτήρι γιαούρτι με χαμηλά λιπαρά, 5 σύκα και πλιγούρι, βρασμένο σε νερό.\n3η μέρα. Πρωινό: 3 ψωμί, 50 γρ. βραστό στήθος κοτόπουλο και μια πλήρη Φλιτζάνι ζωμό κοτόπουλου, χωρίς αλάτι. Γεύμα: 50γρ βρασμένο βόειο κρέας, μια-δυο φέτες ψωμί σίκαλης, το πορτοκάλι, το σπανάκι και Μήλο.\n4-ης ημέρας. Πρωινό: ένα ποτήρι του 1%, κεφίρ, βρασμένο φαγόπυρο, τις ντομάτες με το ελαιόλαδο. Για μεσημεριανό: ένα ποτήρι φρέσκο χυμό εσπεριδοειδών, μαγειρεμένο ρύζι, 100 γρ. cottage cheese με δαμάσκηνα, ακτινίδια και γκρέιπφρουτ.\n5-ης ημέρας. Πρωινό: ένα βραστό αυγό, 60 g βραστό κρέας, μερικές γλυκές πιπεριές και το αγγούρι. Μεσημεριανό: μια βραστή πατάτα, με βραστό στήθος κοτόπουλου, δύο καρύδια, 3 κομμάτια αποξηραμένα βερίκοκα, πορτοκάλι και Μήλο.\nΤην 6η ημέρα. Για Πρωινό: 100 γρ. κόκκινο ψάρι για ένα ζευγάρι, 100 ml ανάλατο ζωμό κότας, 3 κουταλιές της σούπας αρακά, μια φέτα ψωμί σίκαλης και πράσινο τσάι με μέλι (1 κουταλάκι του γλυκού). Μεσημεριανό: ντομάτα και μαρούλι, καρυκευμένο με σουσάμι και το χυμό λεμονιού, το καφέ ρύζι βρασμένο * η ώρα για το επιδόρπιο: μπανάνα, ακτινίδιο, ένα ποτήρι άπαχο γάλα.\n7η ημέρα. Πρωινό: μπολ από φαγόπυρο με 60 γρ. βραστό στήθος κοτόπουλο, 2 κουταλιές της σούπας χαμηλής περιεκτικότητας σε λιπαρά τυρί cottage με πιπέρι, μαύρο τσάι με 1 κ. γλυκού μέλι και ένα επιδόρπιο χούφτες σταφίδες. Μεσημεριανό: 100 g βραστό κρέας με φακές, 125 g χαμηλής περιεκτικότητας σε λιπαρά γιαούρτι, 30 γρ αμύγδαλα.\nΆλλοι τρόποι να χάσετε βάρος χωρίς πόνο\nΠαρά το γεγονός ότι το "χρυσό πρότυπο" θεωρείται απώλεια βάρους σε μια εβδομάδα, υπάρχουν πολλές αποτελεσματικές δίαιτες που δίνουν καλά αποτελέσματα σε όρους που αποκλίνουν από το πρότυπο ως προς τα κάτω και προς τα πάνω. Εδώ είναι μερικά παραδείγματα:\nΕλαφριά και θρεπτική διατροφή για την κολοκύθα για 12 ημέρες. Σχετικές για το φθινόπωρο, όταν το φρέσκο συγκομιδή πεπονιού.\nΔιατροφή "6 πέταλα". Είναι μια σειρά από μονο-διατροφή. Ως επιπλέον κίνητρο, χρησιμοποιήστε το λουλούδι, το οποίο στο τέλος της άλλη μια επιτυχημένη ημέρα με μια αίσθηση της ολοκλήρωσης που έρχεται από το πέταλο.\nΤυρί Cottage διατροφή πραγματοποιηθεί σε δύο ημέρες. Είναι ένας αποδεδειγμένος τρόπος για να ρίξει μερικά κιλά.\nΚοτόπουλο διαίτης σε τρεις ή το πρότυπο επτά ημέρες. Αυτό μονο-διατροφή είναι γνωστή για την αποτελεσματικότητά της.


ΣΥΡΙΖΑ: ΟΠΩΣ ΛΕΜΕ Η ΚΑΤΑΣΤΡΟΦΗ ΤΗΣ ΑΡΙΣΤΕΡΑΣ | new Deal\nHome ΕΝΟΤΗΤΕΣ ΠΟΛΙΤΙΚΗ & ΔΙΑΚΥΒΕΡΝΗΣΗ ΣΥΡΙΖΑ: ΟΠΩΣ ΛΕΜΕ Η ΚΑΤΑΣΤΡΟΦΗ ΤΗΣ ΑΡΙΣΤΕΡΑΣ\nΚαταστροφολογία, άνευ προηγουμένου πόλωση στα όρια του τραμπουκισμού, εξυπνακίστικες ατάκες του ’80 από τον αρχηγό και να το αποτέλεσμα! Στη μέση της τετραετίας, στην πιο δύσκολη συγκυρία για την κυβέρνηση, ο ΣΥΡΙΖΑ παλινδρομεί στα όρια του 20% (χωρίς αναγωγές).\nΕν τω μεταξύ, ο καιρός περνά και η μεσαία τάξη παραμένει δύσπιστη απέναντί του. Τελικά, το Ποτάμι-καταλύτης και η έξοδος στις αγορές δείχνουν να κουνάνε το μαντίλι στο κλειστό μαγαζί του Αλέξη. Η αίσθηση που υπάρχει, πλέον, είναι ενός διαφορετικού κλίματος: Ο ΣΥΡΙΖΑ μοιάζει πια να είναι «παλιός». Τον ξεπέρασαν τα πράγματα και τα γεγονότα. Η εκδοχή ότι η Αριστερά (λέμε τώρα…) είναι… απλώς αντιμνημονιακή έφθασε στο τέλος της.\nΤο ζήτημα όμως δεν είναι ο ΣΥΡΙΖΑ.\nΤο ζήτημα είναι ότι η επιπόλαια, αλαζονική και οπορτουνίστικη αυτή στάση του έκανε έναν ολόκληρο κόσμο της προοδευτικής μεσαίας τάξης να αρχίσει να αποστρέφεται ακόμη και τη λέξη «Αριστερά» και τα αποτελέσματα θα τα δούμε στις εγχώριες εκλογές. Δημοτικές, περιφερειακές και στο βάθος εθνικές.\nΣτην πραγματικότητα, η ανεύθυνη αυτή πολιτική συμπεριφορά στρέφει και θα στρέψει το κρίσιμο κομμάτι των μεσαίων ψηφοφόρων είτε σε μικρότερα άλλα σχήματα είτε, κυρίως στις εθνικές εκλογές, σε πολιτικούς σχηματισμούς με προοπτική σχηματισμού κυβέρνησης. Σε μια ακραία εκδοχή μπορεί να δούμε την πλήρη απασφάλιση του ΣΥΡΙΖΑ να στέλνει έντρομους ψηφοφόρους του προοδευτικού κέντρου στη Νέα Δημοκρατία (ή μήπως στη Νέα Ελλάδα;).\nΕπειδή η δημοκρατική εκδοχή της Αριστεράς οφείλει να είναι αληθινή, ειλικρινής κι όχι ξύλινη, θα πρέπει να ομολογήσουμε στο σημείο αυτό ότι και η υπόλοιπη Αριστερά, δηλαδή βασικά η ΔΗΜΑΡ, ενώ ορθώς πιστεύει σε προγραμματικές και πολιτικές συγκλίσεις, τελικά οι καταστάσεις την παρέσυραν απλώς σε μια λογική μεταγραφών από τον ευρύτερο χώρο.\nΤα αποτελέσματα των δημοσκοπήσεων δείχνουν ότι ο κόσμος δεν πιστεύει ούτε σε καθηγητές, ούτε σε καλλιτέχνες, ούτε σε μεταγραφές της τελευταίας στιγμής. Είναι δικαιολογημένα δύσπιστος απέναντι στις προθέσεις, το παρελθόν και τη θεσιθηρία τους. Θέλει να δει απλούς ανθρώπους που αγωνίζονται στην καθημερινότητα, σαν κι αυτόν, να είναι δίπλα του κι ας μην έχουν και τις μαγικές, «μεγαλόπνοες» συνταγές για την άμεση έξοδο από την κρίση.\nΘα έχουν, όμως, κάτι να πουν για τις πολιτικές που προωθούν τη νεανική επιχειρηματικότητα, που ανοίγουν τις αγορές στους αποκλεισμένους νέους και αυξάνουν την απασχόληση, που αλλάζουν τα προβληματικά σχολεία μας, τα βουβά πανεπιστήμιά μας, που συλλαμβάνουν τη φοροδιαφυγή και αξιοποιούν τα χρήματα που εισπράττουν όχι μοιράζοντάς τα, αλλά πολλαπλασιάζοντας θέσεις εργασίας, δουλειές και εισοδήματα.\nΤο άρθρο δημοσιεύεται και στο ΠΑΡΟΝ της Κυριακής\nPrevious articleΣΟΚ ΚΑΙ ΔΕΟΣ ΑΝΤΙ ΑΛΛΗΛΕΓΓΥΗΣ\nNext articleΑΠΑΝΤΗΣΗ ΣΤΑ ΕΚΒΙΑΣΤΙΚΑ ΔΙΛΗΜΜΑΤΑ


ΕΡΤ - Η Αλήθεια και Εμείς - Τήνια NEWS\n_Σύλλογοι του Νησιού\n_Καιρός στην Τήνο\n11/10/2013 07:38:00 μ.μ. Δράση Πολιτών Τήνου\n1. Το λουκέτο στην ΕΡΤ θα έχει δημοσιονομικό όφελος; Η ΕΡΤ δεν επιβαρύνει ούτε κατά ένα ευρώ τον κρατικό προϋπολογισμό. Αν...\n3. Τα ιδιωτικά κανάλια δεν τα πληρώνει ο κόσμος;\nΚάθε νοικοκυριό επιβαρύνεται με περίπου 50€ το μήνα (600€ το χρόνο), για την λειτουργία των ιδιωτικών καναλιών. Από το 1989 μέχρι σήμερα, τα ιδιωτικά κανάλια δεν έχουν πληρώσει ούτε ένα ευρώ για την χρήση των τηλεοπτικών συχνοτήτων, αφήνοντας τρύπα στα δημόσια ταμεία πάνω από 300 εκ. € κάθε χρόνο. Το 2% των ακαθάριστων εσόδων τους, το οποίο έπρεπε, κανονικά, να καταβάλλουν στο κράτος, μειώθηκε στο 0,1%. Ούτε καν αυτό, όμως, δεν το καταβάλλουν.\nΕίναι χαρακτηριστικό το ότι η ΕΡΤ έκλεισε, με αποτέλεσμα να μην έχει πια νομικό πρόσωπο, λίγο πριν προκηρυχθεί ο διαγωνισμός για τον πάροχο του δικτύου ψηφιακής τηλεόρασης, αφήνοντας, έτσι, ως μοναδική υποψήφιο την Digea. Υπενθυμίζουμε ότι η Digea είναι μια κοινοπραξία των έξι μεγαλύτερων ιδιωτικών τηλεοπτικών σταθμών, δηλαδή των Mega, Ant1, Star, Alpha, Σκάι και Μακεδονία TV, συμφερόντων Μπόμπολα, Ψυχάρη, Κυριακού, Βαρδινογιάννη, Κοντομηνά και Αλαφούζου.\nΣα να μην έφταναν αυτά, η κυβέρνηση έδωσε πρόσφατα δώρο στους καναλάρχες τις ψηφιακές συχνότητες. Σε άρθρο νομοσχεδίου του Υπουργείου Υγείας(!), εγκρίθηκε η εκπομπή τηλεοπτικών σταθμών στην ψηφιακή τηλεόραση, χωρίς την προκήρυξη αδειών και την υποχρέωση καταβολής τιμήματος για την χρήση των συχνοτήτων.\nΓιατί η ΕΡΤ; Γιατί τώρα;\nΗ ΕΡΤ, παρά τον στενό κυβερνητικό έλεγχο και τις παθογένειες που αυτός της προκαλούσε, κατάφερνε να ενημερώνει και να ψυχαγωγεί ποιοτικότερα από τους ιδιώτες ανταγωνιστές της. Η δε αυτοδιαχειριζόμενη ΕΡΤ από τον Ιούνιο και μετά, ήταν η πραγματική φωνή της κοινωνίας, αναδεικνύοντας θέματα τα οποία επιμελώς προσπαθεί να κρύψει η κυβέρνηση και τα συμφέροντα που την στηρίζουν. Απόδειξη αυτού το βραβείο “Freedom From Fear Award” (που απονέμει η UNI Global Union) στους εργαζόμενους της αυτοδιαχειριζόμενης ΕΡΤ.\nΗ κυβέρνηση δίνει ένα σόου αυταρχισμού και καταστολής που, σύμφωνα με ξένα ΜΜΕ (Spiegel, Guardian), θυμίζει μπανανία. Την ίδια στιγμή κυβέρνηση και τρόικα σχεδιάζουν τις κατασχέσεις στην 1η κατοικία, τον φόρο στα αγροτεμάχια, τις νέες μειώσεις σε συντάξεις κλπ. Ψηφίζουν νόμους που παραβιάζουν το Σύνταγμα και τις αποφάσεις του ΣτΕ και καυχιούνται για την πυγμή, τον τσαμπουκά και τη “νομιμότητά” τους. Την ίδια “νομιμότητα” με την οποία διαλύουν την Υγεία και την Παιδεία, πολλαπλασιάζουν την ανεργία και εξαθλιώνουν τον Λαό προς όφελος των λίγων εκλεκτών τους. Την ίδια “νομιμότητά” τους που σκοπεύουν να εφαρμόσουν ακόμα πιο αυταρχικά προς όλους.\nΤο μόνο ερώτημα που χρειάζεται άμεση απάντηση είναι το παρακάτω και πρέπει να το απαντήσουμε εμείς:\nΘα υποταχθούμε στις ορέξεις τους ή θα τους ανατρέψουμε;


ΕΡΩΤΙΚΗ ΑΣΤΡΟΛΟΓΙΚΗ ΤΑΡΩ 12-5-2017\nΑρχική σελίδα Ωροσκόπιο Ερωτικές Ημερήσιες Ταρώ Ερωτική Αστρολογική Ταρώ 12-5-2017\nΔεδομένου ότι ο Τρελός αντιπροσωπεύει απρόσεκτη συμπεριφορά αυτή η κάρτα ταρώ αγάπης μπορεί να υποδηλώνει ότι δεν είστε έτοιμοι να δεσμευθείτε πλήρως. Δεν ασχολείστε πλήρως με ένα άτομο ή δεν ανήκετε πλήρως σε μια σχέση. Ο αγάπη αντανακλά τον ενθουσιασμό σας και τη χαρά που νιώθετε. Είναι καλό να εστιάζετε στη χαρά και την ευτυχία και ταυτόχρονα να μην παραβλέπετε ή να παραμελείτε την αληθινή αγάπη.\nΟ Ιεροφάντης, που είναι και η κάρτα του ζωδίου σας, σας λέει ότι εάν έχετε πίστη και εμπιστοσύνη στις σχέσεις σας, θα είστε πιο ικανοί να αισθανθείτε την αληθινή αγάπη. Παραμείνετε αληθινοί στον εαυτό σας, καθώς αυτό θα έχει θετική επίδραση στον τρόπο με τον οποίο σας βλέπουν οι άλλοι. Αυτό θα επηρεάσει θετικά την αγάπη που δείχνουν προς εσάς.\nΔίδυμοι – Ο Διάβολος (Αντεστραμμένο)\nΔυνατή κάρτα. Δηλώνει ότι έχουμε πάντα επιλογές. Εάν είστε σε μια σχέση αγάπης που δεν έχει καμία πιθανότητα να επιβιώσει, τερματίστε. Ωστόσο, βεβαιωθείτε ότι πρώτα έχετε κάνει ένα βήμα πίσω και παρατηρήστε την κατάσταση από μια τρίτη προοπτική. Δείτε αν είστε σε θέση να διορθώσετε τη δική σας συμπεριφορά και αν αυτό θα βελτιώσει την κατάσταση. Βεβαιωθείτε ότι έχετε κρατήσει τη μαγεία ζωντανή στις σχέσεις σας.\nΗ κάρτα αγάπης ταρώ με την Δύναμη λέει ότι αν είστε αφοσιωμένοι στην αγάπη θα βρείτε το πάθος και βαθιά αρμονία. Να είστε ισχυροί στις σχέσεις σας και να έχετε το θάρρος να κάνετε τον άλλον να καταλάβει τι θέλετε και πόσο σας ενδιαφέρει αυτό το άτομο. Συνδέστε το ένα με το άλλο και συγχρόνως παραμείνετε αληθινοί στις εσωτερικές σας πεποιθήσεις\nΠαντοδύναμο χαρτί. Δείχνει ότι από την αγάπη θα εξερευνήσετε νέα δυναμική. Εάν είστε ήδη σε μια σχέση περιμένετε μια βαθύτερη σύνδεση αγάπης με το σύντροφό σας. Εάν είστε μόνοι, είναι πολύ πιθανό να συναντήσετε κάποιον νέο φλερτ. Παραμείνετε ανοιχτοί στην αγάπη και αφήστε το ταρώ του Μάγου να δουλέψει για σας.\nΔεδομένου ότι αυτή η κάρτα ταρώ ονομάζεται Οι Εραστές δείχνει ότι αυτό το θέμα είναι πολύ κεντρικό στη ζωή σας αυτή τη στιγμή. Βεβαιωθείτε ότι μοιράζεστε το συναίσθημα της αγάπης και της χαράς με τους άλλους. Η ανταλλαγή θετικής ενέργειας, όπως η αγάπη, θα κάνει την εμπειρία της ίδιας της ζωής πιο έντονη.\nΤο νόημα αυτής της κάρτας ταρώ είναι ότι πολλή ενέργεια θα είναι παρούσα γύρω από την αγάπη σας! Προσέξτε να μην κατακλύσετε τους άλλους με υπερβολική ενέργεια. Εάν αισθάνεστε ότι ο χρόνος είναι σωστός, μπορείτε να κάνετε τις απαραίτητες αλλαγές. Αποδράστε με άρμα την αληθινή αγάπη. Αφήστε τη ζωή σας να καθοδηγείται από την αληθινή αγάπη!\nΣκορπιός – Η Δικαιοσύνη (Αντεστραμμένο)\nΗ έννοια αυτής της κάρτας ταρώ είναι ότι πρέπει να κάνετε ένα βήμα πίσω και να παρατηρήσετε τις σχέσεις σας από μια τρίτη προοπτική. Να είστε ειλικρινείς στον εαυτό σας και να ενεργείτε ανάλογα. Εάν μια σχέση δεν λειτουργεί πια αφήστε την. Βεβαιωθείτε ότι η αληθινή αγάπη είναι η βάση. Η αγάπη πρέπει να ρέει!\nΗ κάρτα με το Αστέρι δείχνει ότι είναι μια εξαιρετική στιγμή για να ανακαλύψετε βαθύτερη αγάπη. Αυτό συνεπάγεται εύνοια για όλες τις σχέσεις σας. Βεβαιωθείτε ότι αυτές βασίζονται στην αμοιβαία εμπιστοσύνη, την πραγματική σύνδεση και την ελευθερία προκειμένου να έχετε ευτυχία και αγάπη.\nΑιγόκερως - Ο Πύργος\nΗ κάρτα αυτή δείχνει ότι ο πύργος που χτίστηκε υψηλότερα και υψηλότερα στο παρελθόν μπορεί να τον αισθάνεστε πια ως φυλακή. Εάν παίρνετε τέτοια σήματα στη σχέση σας, μιλήστε γι 'αυτό. Εστίαση στη θετική πρόθεση και διερεύνηση των δυνατοτήτων. Μάθετε πώς αισθάνεται ο άλλος για την κατάσταση. Μην υποθέτετε, αλλά ελέγξτε ζητώντας ειλικρίνεια. Αφήστε την αγάπη να ρέει ελεύθερα στη ζωή σας!\nΟ Θάνατος, ως κάρτα των ταρώ αγάπης δεν υπονοεί κάτι κακό. Ο θάνατος είναι μέρος του κύκλου της ζωής: δημιουργία, διατροφή, διάλυση. Αν κάτι «πεθάνει», μπορεί επίσης να απελευθερωθεί. Για παράδειγμα, μια κακή συνήθεια που έχετε δημιουργήσει με τον σύντροφό σας. Κάντε ένα βήμα πίσω και παρατηρήστε τις σχέσεις σας. Εάν βλέπετε στοιχεία που επιθυμείτε να «πεθάνουν», εργαστείτε ενεργά σε αυτά. Αφήστε την αγάπη να δώσει ελευθερία!\nΕίναι η δεύτερη ημέρα που έρχεται ο Τροχός της Τύχης στο ερωτικό σας Ταρώ. Δείχνει ότι ορισμένα στοιχεία στις σχέσεις πρέπει να αναλυθούν και ίσως να διορθωθούν. Αυτό δεν σημαίνει να εγκαταλείψετε τις σχέσεις σας όμως! Εάν έχετε δεσμευτεί, ίσως είναι καιρός να αναλάβετε δράση. Αυτή η κάρτα ταρώ δείχνει ότι όλα τα πράγματα αλλάζουν ως μέρος του κύκλου της ζωής. Πηγαίνετε με το ρεύμα. Αφήστε τη ροή της αγάπης στη ζωή σας!


Θύρα 7: «Θα έχετε απέναντί σας 5 εκατομμύρια αποφασισμένους Ελληνες»\nΑρχική σελίδαFeatureΘύρα 7: «Θα έχετε απέναντί σας 5 εκατομμύρια αποφασισμένους Ελληνες»\nΗ Θύρα 7 εξέδωσε ανακοίνωση στην οποία στηρίζει τον Βαγγέλη Μαρινάκη ενώ αναφέρεται και στην κυβέρνηση αλλά και στους Καμμένο, Κοντονή.\nΜία μακροσκελέστατη ανακοίνωση εξέδωσε η Θύρα 7 η οποία πήρε θέση για τα τελευταία γεγονότα που αφορούν τον Ολυμπιακό. Σε αυτήν ξεκαθαρίζουν πως στηρίζουν τον Βαγγέλη Μαρινάκη και αναφέρονται στην κυβέρνηση αλλά και συγκεκριμένα στους Πάνο Καμμένο και Σταύρο Κοντονή.\n«Αφήσαμε να περάσουν κάποιες μέρες και να κοπάσει ο θόρυβος απο την ιστορία με το βούλευμα Εφετών για να πάρουμε θέση και για αυτό αλλά και για όσα βλέπουμε να συμβαίνουν μπροστά στα μάτια μας τα τελευταία χρόνια. H ΘΥΡΑ 7 έχει επιλέξει εδώ και χρόνια στην πορεία της, τη λογική του «No Politica» εκτός βέβαια περιπτώσεων που θεωρούμε ότι απειλούν ή στρέφονται κατά του Ολυμπιακού μας. Η θέση που θα πάρουμε σήμερα είναι μια απάντηση στην επίθεση που δέχεται ο Ολυμπιακός. Και αναγκαζόμαστε να απευθυνθούμε σε πολιτικούς και στην κυβέρνηση γιατί αυτοί πρώτα επέλεξαν ως στόχο τον Ολυμπιακό για να ικανοποιήσουν τους υποστηρικτές τους και φίλους τους που είναι εχθροί του Ολυμπιακού» ανέφερε αρχικά ενώ στην συνέχεια έκανε αναφορά στην κυβέρνηση γράφοντας πως\n«Τι πιστεύουν οι πολιτικοί –ειδικά της κυβέρνησης ΣΥΡΙΖΑΝΕΛ που συμμετέχουν σε αυτά τα σχέδια; Ότι είναι στο απυρόβλητο; Και δε μιλάμε για τους πολιτικούς του Πειραιά οι οποίοι καλά θα κάνουν να μην εμφανιστούν στις γειτονιές του, γιατί θα τους τρελάνουμε στις... απορίες, αλλά για τους πολιτικούς σε όλη την Ελλάδα» και πρόσθετε ότι\n«Σε ποιά χώρα μπορεί να υπάρχουν καταγγελίες για Υπουργό Δικαιοσύνης ότι εμπλέκεται σε καταθέσεις ισοβιτών και αυτό δεν θεωρείται σοβαρό; Ένας τύπος με 6.000 ψήφους (το ένα έκτο του Καραισκάκη) που νομίζει ότι είναι ιδιοκτήτης της χώρας, όπως νόμιζε ότι είναι ιδιοκτήτης του ποδοσφαίρου, όταν όριζε... επόπτες και διαιτητές και καθυστέρησε τον τελικό μέχρι να τον χάσει ο Ολυμπιακός και να είναι όλοι τους ευχαριστημένοι. Ένας τύπος που διέκοπτε το πρωτάθλημα όποτε ήθελε, άφηνε τα γήπεδα χωρίς φιλάθλους για δυο αγωνιστικές (λόγω... βίας) αλλά ενδιάμεσα, την Τετάρτη έπαιζε η ομάδα του φίλου του με 60,000 κόσμο σε ντέρμπι. Μη χαθούν και οι εισπράξεις...».\nΣτην μεγάλη ανακοίνωση της Θύρας 7 γίνεται αναφορά και στον Πάνο Καμμένο. «Ποιός δίνει το δικαίωμα σε ένα κόμμα του 2% να τα βάζει με τον Ολυμπιακό του 50% των Ελλήνων; Ο κύριος «ούτε νεκρός μνημόνιο» είναι ελάχιστος για να τα βάλει με τον κόσμο του Ολυμπιακού».\nΤέλος στα υστερόγραφα έγραψε η Θύρα 7 ότι «Α) Ο Βαγγέλης Μαρινάκης, είναι άξιος μπροστάρης και ηγέτης του Ολυμπιακού μας. Και λάθη ποδοσφαιρικά έχει κάνει και θα ξανακάνει και εμείς εκεί είμαστε να του τα επισημαίνουμε. Όμως σε αυτό τον πόλεμο που δέχεται δεν θα είναι μόνος. Τώρα, στην κορύφωση του, είμαστε όλοι δίπλα του, ΟΛΟΙ ΟΙ ΟΛΥΜΠΙΑΚΟΙ. Β) Όχι κύριοι και κυρίες, δεν είμαστε «τάγματα εφόδου» όπως μας παρουσιάζουν τα μέσα ενημέρωσης που τα αρπάζουν απο αριστερά και απο δεξιά. Για τον Ολυμπιακό όμως, είμαστε ασπίδα και δόρυ. Και όποιος δεν το ξέρει, θα το μάθει. Γ) Όσοι απο την κυβέρνηση ΣΥΡΙΖΑΝΕΛ έσπειραν ανέμους, να είναι έτοιμοι να θερίσουν θύελλες. Αυτοί που βάφτισαν τους Ολυμπιακούς «εγκληματίες» και «εγκληματική οργάνωση» στην Ελλάδα είναι αυτοί που στήνουν «εγκληματικές οργανώσεις» χωρίς να υπάρχουν. Δ) Όλοι όσοι εκτελούν «συμβόλαια» παντός είδους, να ξέρουν ότι υπάρχει και θεία Δίκη... ΑΠΕΝΑΝΤΙ ΣΑΣ ΔΕΝ ΕΧΕΤΕ ΟΥΤΕ ΠΡΟΣΚΥΝΗΜΕΝΟΥΣ, ΟΥΤΕ ΚΑΜΜΕΝΟΥΣ. ΑΠΕΝΑΝΤΙ ΣΑΣ ΕΧΕΤΕ ΠΕΝΤΕ ΕΚΑΤΟΜΜΥΡΙΑ ΑΠΟΦΑΣΙΣΜΕΝΟΥΣ ΕΛΛΗΝΕΣ»


Σκουπακι Επαναφορτιζομενο Nilfisk Handy 14.4v 18450543 - Ηλεκτρικα σκουπακια (HAP.430901)\nΑρχική > Ηλεκτρικές συσκευές > Ηλεκτρικά σκουπάκια > ΣΚΟΥΠΑΚΙ ΕΠΑΝΑΦΟΡΤΙΖΟΜΕΝΟ NILFISK HANDY 14.4V 18450543\nΣΚΟΥΠΑΚΙ ΕΠΑΝΑΦΟΡΤΙΖΟΜΕΝΟ NILFISK HANDY 14.4V 18450543\nNILFISK στην κατηγορία ΗΛΕΚΤΡΙΚΑ ΣΚΟΥΠΑΚΙΑ\nΤο επαναφορτιζόμενο Handy της Nilfisk είναι πάντοτε έτοιμο να επέμβει, όποτε το χρειαστείτε. Είτε πρόκειται για το αυτοκίνητο, είτε για το τραπέζι του σπιτιού, το πανίσχυρο Handy θα καθαρίσει! Η ισχυρή απορροφητική του ικανότητα, θα φέρει εις πέρας όλες τις δύσκολες καταστάσεις απροβλημάτιστα. Διαθέτει αποσπώμενο φίλτρο με ειδικό σχεδιασμό εύκολης αφαίρεσης, ενώ πλένεται με νερό για αυξημένη οικονομία σε καθημερινή χρήση.\nΡεύμα εισόδου: 230V / 50Hz.\nΡεύμα εξόδου: 14.4V.\nΧωρητικότητα μπαταρίας: 1800mAh.\nΧωρητικότητα δοχείου: 0.5 lt.\nΔιαστάσεις: 120 x 100 x 500 mm.\nΚαθαρό βάρος: 1.3kg.\nΑπό χρήστη ΚΩΝΣΤΑΝΤΙΝΟΣ Π - Βαθμολογία 9 στις 21-11-2016\nΚαλό σκουπάκι, στιβαρό, και με καλή απορρόφηση. Θα δείξει στο μέλλον πόσο θα κρατήσει η μπαταρία του. Αν ήταν λυθίου θα ήταν το ιδανικό.\nΣΚΟΥΠΑΚΙ ΕΠΑΝΑΦΟΡΤΙΖΟΜΕΝΟ NILFISK HANDY 14.4V 18450543 (HAP.430901)\n• Ρεύμα εισόδου: 230V / 50Hz.\n• Ρεύμα εξόδου: 14.4V.\n• Χωρητικότητα μπαταρίας: 1800mAh.\n• Χωρητικότητα δοχείου: 0.5 lt.\n• Διαστάσεις: 120 x 100 x 500 mm.\n• Καθαρό βάρος: 1.3kg.\nΑπό χρήστη ΚΩΝΣΤΑΝΤΙΝΟΣ Π - Βαθμολογία 9 - 21-11-2016\nΣΚΟΥΠΑΚΙ ΕΠΑΝΑΦΟΡΤΙΖΟΜΕΝΟ NILFISK HANDY 14.4V 18450543 HAP.430901 NILFISK NILFISK ΗΛΕΚΤΡΙΚΑ ΣΚΟΥΠΑΚΙΑ ΣΚΟΥΠΑΚΙ ΕΠΑΝΑΦΟΡΤΙΖΟΜΕΝΟ NILFISK HANDY 14.4V 18450543 5715492091911\n55.90 ΗΛΕΚΤΡΙΚΑ ΣΚΟΥΠΑΚΙΑ


Ορισμός Ελληνικών Προϊόντων\nΣε συνθήκες παγκοσμιοποίησης, σε μια χώρα ανοιχτή σε μια τεράστια αγορά που διέπεται από τους νόμους της προσφοράς και της ζήτησης, από το δέλεαρ των τιμών, από τις ποσοστώσεις της Ευρωπαϊκής Ένωσης ή από τις δυνατότητες της ντόπιας παραγωγικότητας, πώς ορίζεται το εθνικό προϊόν;\nΠόσο Ελληνικό είναι το Ελληνικό και πόσο ξένο το ξένο προϊόν;\nΤελικά, καταναλώνουμε Ελληνικά προϊόντα;\nΝαι, στο βαθμό που υπάρχει μόχθος, επιχειρηματικότητα, ιδέες Ελληνικές. Η πρώτη ύλη, από όπου και αν προέρχεται, απλώς τις υπηρετεί.\nΌμως, το ανάθεμα που καλούμαστε να ρίξουμε στις παλιές καταναλωτικές αμαρτίες μας και η εσωστρέφεια του “καταναλώνω ό,τι παράγω” θα δώσει οξυγόνο στη μονίμως ελλειμματική εθνική οικονομία, φέρνοντας την αύξηση της παραγωγής και την πολυπόθητη ισορροπία στο εμπορικό ισοζύγιο;\nΣύμφωνα με την κοινοτική νομοθεσία, εγχώριο προϊόν θεωρείται εκείνο που μέρος της μάζας του προέρχεται από μια συγκεκριμένη χώρα, στην οποία και ολοκληρώνεται η παραγωγή του. Εκτός από τα Προϊόντα Ονομασίας Προέλευσης (ΠΟΠ) λοιπόν, ελάχιστα ή μάλλον ανύπαρκτα προϊόντα είναι αυτά των οποίων τα κεφάλαια, το σύνολο των πρώτων υλών και η εργασία που απαιτήθηκαν για την παραγωγή τους προέρχονται από τη χώρα που ρίχνει το προϊόν στην αγορά.\nΗ λύση στο πρόβλημα δεν θα ήταν λοιπόν να γυρίσουμε στην κλειστή οικονομία, αλλά να δημιουργήσουμε καλής ποιότητας Ελληνικά προϊόντα, τα οποία θα μπορούσαν να καθιερωθούν τόσο στην εγχώρια όσο και στην παγκόσμια αγορά.\nΚαι για να εξηγούμαστε, το ότι θα επιβιώσει ένα επιχειρηματίας που εμπορεύεται Ελληνικά προϊόντα δεν σημαίνει αυτόματα πως σώζεται και ο καταναλωτής.\nΤο πρόβλημα δεν βρίσκεται στο τι είναι Ελληνικό και τι όχι, αλλά στο ότι οι επιχειρηματίες οφείλουν να παράγουν προϊόντα τα οποία δίνουν αξία στον καταναλωτή. Το value, η αξία δηλαδή, είναι μία απλή εξίσωση που λέει τι όφελος θα έχω αν αγοράσω κάτι και τι μου στοιχίζει. Αυτό που Ελληνικά το λέμε “αξίζει τα λεφτά του”. Με αυτό το κριτήριο πρέπει να αγοράζουν και οι καταναλωτές, αν θέλουν ουσιαστικά να στηρίξουν τη χώρα. Το made in Greece είναι έξοδος από τη κρίση, αλλά με αξία την οποία θα παράγουμε και θα πουλάμε σε όλον τον κόσμο. Η λύση είναι να σεβαστείς τον πελάτη και όχι απλά να του πουλάς εθνικιστικά σλόγκαν του τύπου “αγοράζω Ελληνικά”.\nΌσο για το barcode 520, το οποίο αποτέλεσε τη σημαία των οπαδών του “αγοράζω Ελληνικά”, όντως αντιστοιχεί σε Ελληνικά προϊόντα, αλλά όχι αποκλειστικά! Το γεγονός ότι το 520 δεν αντιστοιχεί μόνο σε Ελληνικά προϊόντα επιβεβαιώθηκε και από την εταιρία GS1 Hellas, η οποία διαχειρίζεται το barcode 520 για λογαριασμό Ελληνικών προϊόντων και εταιριών. Δεν είναι υποχρεωτική η χρήση barcode από τις Ελληνικές εταιρίες, τη χρησιμοποιούν όμως για λόγους logistics (διανομής και αποθήκευσης). Οι Ελληνικές εταιρίες απευθύνονται στην GS1 Hellas και παίρνουν κωδικό 520, μπορεί όμως τα προϊόντα τους να προέρχονται από εισαγωγές και να είναι ξένα.\nΌπως μπορεί να συμβαίνει και το αντίστροφο: Ελληνικά προϊόντα να μην φέρουν αυτόν τον κωδικό.


Restaurants | Dine Athens: Ελάτε να φάμε έξω!\nDine Athens: Ελάτε να φάμε έξω!\nΌταν τα πράγματα γύρω μας δεν πάνε καλά - σε οικονομικό και κοινωνικό επίπεδο κυρίως - η ψυχολογία μας πέφτει, η αβεβαιότητά μας αυξάνεται και, τις περισσότερες φορές, κλεινόμαστε στον εαυτό μας και στη σιγουριά του σπιτιού μας. Η εσωστρέφεια όμως ποτέ δεν κάνει καλό. Δημιουργεί ένα φαύλο κύκλο και μάλλον δυσχεραίνει, παρά βοηθάει στη βελτίωση της κατάστασης. Τις περισσότερες φορές αυτό που λείπει - ή τελοσπάντων βρίσκεται πολύ δύσκολα - είναι το κίνητρο που θα μας βγάλει από το "καβούκι" μας.\nΓι αυτό στηρίζω το Dine Athens, την πρωτοβουλία για την τόνωση της Αθηναϊκής εστίασης. Γιατί μας δίνει το - οικονομικό και γαστρονομικό - κίνητρο να βγούμε, να γνωρίσουμε καινούρια ή να επισκεφτούμε γνωστά μας εστιατόρια και να περάσουμε όμορφα - με συγκεκριμένο και ελεγχόμενο budget.\nΤι εστί Dine Athens; Είναι μια πρωτοβουλία στην οποία συμμετέχουν 120 εστιατόρια (και ταβέρνες και μεζεδοπωλεία) από όλη την Αθήνα, στην οποία, για 12 μέρες και συγκεκριμένα για την περίοδο 1-12 Φεβρουαρίου, προσφέρουν ειδικά μενού σε ειδικές τιμές (€15, €30 και €60). Το Dine Athens διοργανώνεται φέτος για 2η συνεχή χρονιά. Μάλιστα, χάρη στην μεγάλη επιτυχία που είχε πέρυσι, όταν ξεκίνησε ως εβδομάδα γαστρονομίας, φέτος έχει και μεγαλύτερη διάρκεια.\nΚαι κάτι σημαντικό για το Dine Athens: δεν στηρίζει απλά τον κλάδο της εστίασης στην περίοδο μετά τις Γιορτές που είναι πάντα πεσμένη.(Υπο)στηρίζει και έναν μεγάλο αριθμό από ιδρύματα απόρων μέσω του ΜΠΟΡΟΥΜΕ και του προγράμματος “Καμία Μερίδα Φαγητού Χαμένη”.\nΕγώ έχω ήδη αξιοποιήσει το Dine Athens δύο φορές. Την πρώτη (ξανα)πήγα στην αγαπημένη Cookoovaya, όπου το μενού ήταν - αναμενόμενα - άπαιχτο! Τη δεύτερη, είχα την ευκαιρία να επισκεφτώ επιτέλους - για πρώτη φορά - το rooftop restaurant του ξενοδοχείου AthensWas στην Διονυσίου Αεροπαγίτου, όπου απολαύσαμε ένα τέλειο μενού με θέα-πιάτο την Ακρόπολη!\nΤι πρέπει να κάνετε εσείς για να συμμετάσχετε στο Dine Athens; Πρωτίστως να το δείτε σαν (χρυσή) ευκαιρία να βγείτε και να περάσετε όμορφα, με τον προϋπολογισμό στα μέτρα σας. Από εκεί και μετά, να μπείτε στην ιστοσελίδα του Dine Athens, να επιλέξετε εστιατόριο και μενού και να κάνετε την απαραίτητη κράτηση. Καλή διασκέδαση!